title: Zombilation – The Greatest Cuts

text: Kokoelmalevyn rajoitettu painos sisältää yhden bonus-CD:n ja yhden bonus-DVD:n. Bonus-CD:n konsertti on julkaistu vuonna 2007 DVD-muodossa nimellä "Bringing Back The Balls To Stockholm 2006". Kokoelmalevyn bonus-DVD on julkaistu erikseen vuonna 2006 nimellä "Market Square Massacre".Bonus-CD:n sisältö on äänitetty "Bringing Back The Balls To Europe"-kiertueella Tukholmassa 2006. Samasta konsertista on julkaistu aiemmin DVD-tallenne "Bringing Back The Balls To Stockholm 2006". Bonus-CD:llä on myös Lordin harvinaisempia kappaleita, jotka on aiemmin julkaistu ainoastaan singlellä.


title: Zombilation – The Greatest Cuts

text: Harvinaiset albumeilla julkaisemattomat kappaleet:


title: Zombilation – The Greatest Cuts

text: Bonus-DVD on sisällöltään sama, kuin vuonna 2006 julkaistu "Market Square Massacre" -niminen DVD.


title: Luettelo maiden korkeimmista kohdista

text: Tämä on luettelo maiden korkeimmista kohdista. Järjestysnumero on vain itsenäisillä mailla. Epäitsenäisten alueiden korkein kohta on mainittu, mutta ei numeroitu.


title: Keinutien ala-aste

text: Keinutien ala-asteen koulu (tai Keinutien koulu) on peruskoulu Kontulassa Itä-Helsingissä. Lukuvuonna 2015-2016 Keinutien koulussa oli oppilaita 245 ja Nallin sivukoulussa Kivikossa 110 ja remontin aikaisessa väistötiloissa Vesalassa 215. Luokkia on 29. Rehtorina toimii Timo Mustonen.


title: Keinutien ala-aste

text: Joulukuussa 1973 suomenkielisten kansakoulujen johtokunta hyväksyi Keinutien ala-asteen rakennussuunnitelman, jonka mukaan koulu mitoitettaisiin 20 oppilasryhmälle eli 600 oppilaalle. Lisäksi rakennettaisiin tilat kouluterveydenhoitajalle, koululaisten päiväkodille, ja yleiselle hammashoitolalle. Lisäksi kouluun tehtiin kirjastotilat. Maaliskuussa 1974 kaupunginvaltuusto hyväksyi rakennusohjelman. Rakennuttajana toimi Helsingin kaupungin rakennusvirasto. Koulu valmistui 29. kesäkuuta 1978 ja koulutyö aloitettiin saman vuoden syyslukukaudella. Osa opettajista Vesalan ala-asteelta siirtyi työskentelemään Keinutien kouluun.


title: Keinutien ala-aste

text: Koulun ensimmäisenä rehtorina toimi Rauno Tarkkala vuoteen 1991 asti. Tämän jälkeen rehtorina toimi Jaakko Junkkila vuoteen 2002 asti, minkä jälkeen Timo Mustonen ryhtyi johtamaan koulua. Nykyään koulun rehtorina toimii Irina Haahtela. Hammashoito- ja päiväkotitiloja ei enää ole, sillä niiden tilalla on oman kotikielen ja uskonnon opiskeluun tarkoitettuja luokkia.


title: Artur Dinter

text: Artur Dinter (27. kesäkuuta 1876 Mülhausen, Alsace, Saksan keisarikunta – 21. toukokuuta 1948) oli saksalainen kirjailija ja natsipoliitikko. Hän toimi kansallissosialistisen puolueen Thüringenin hallintoalueen Gauleiterina.


title: Artur Dinter

text: Kirjoitettuaan ylioppilaaksi Dinter opiskeli luonnontieteitä ja filosofiaa Münchenissä ja Strasburgissa. Valmistuttuaan Dinter toimi muun muassa kasvitieteellisen puutarhan johtajana Strasburgissa ja saksalaisen koulun opettajana Istanbulissa. Vuonna 1905 hän siirtyi teatteriin, kokeili kirjoittamista ja hänen ensimmäinen näytelmänsä "Die Schmuggler" (”Salakuljettajat”) palkittiin vuonna 1906. Työskennellessään sekä Rostockin kaupunginteatterissa ja Berliinin Schiller-teatterissa Dinter perusti myös näytelmäkirjailijoiden liiton ("Verband Deutscher Bühnenschriftsteller", VDB). Dinter liittyi myös antisemiittiseen ja kolonialismia kannattavaan "Alldeutscher Verband"-järjestöön, josta hänet erotettiin 1917.


title: Artur Dinter

text: Dinter osallistui ensimmäiseen maailmansotaan jalkaväen upseerina. Hän vietti osan sodasta sotilassairaaloissa kärsien aluksi kolerasta ja myöhemmin haavoituttuaan taistelussa. Vuonna 1916 hänet vapautettiin palveluksesta ja hän tutustui saksalaisia ihannoineen Houston Stewart Chamberlainin kirjoituksiin. Hänestä tuli nationalisti.


title: Artur Dinter

text: Sodan jälkeen, vuonna 1919 julkaistiin hänen kahta vuotta aiemmin kirjoittamansa kirja "Die Sünde wider das Blut" (”Synti verta kohtaan”). Antisemiittisestä teoksesta tuli bestseller, joka myi yli 260 000 kopiota vuoteen 1934 mennessä. Dinter innostui menestyksestään ja päätti jatkaa teosta trilogiaksi, jonka yhteisnimeksi tuli "Die Sünden der Zeit" (”Ajan synnit”).


title: Artur Dinter

text: Dinteristä tuli aikaa myöten oikeistolaisuudessaan ja antisemitismissään radikaalimpi. Hän oli mukana "Deutschvölkischer Schutz- und Trutzbund" -järjestön johdossa, kunnes se kiellettiin 1922. Dinter lähentyi Hitleriä ja hänestä tuli kansallissosialistisen puolueen jäsen. Vuonna 1925 Adolf Hitler päästyä Landsbergin vankilasta, johon hänet oli tuomitti epäonnistuneen oluttupavallankaappauksen jälkeen, hän teki Dinteristä kansallissosialistisen puolueen Thüringenin hallintoalueen Gauleiterin. Noihin aikoihin Dinter julkaisi myös Weimarissa ilmestyvää puolueen lehteä "Der Nationalsozialist". Kiitokseksi lojaalisuudesta kansallissosialistista puoluetta kohtaan Dinterille annettiin yksinumeroinen jäsennumero ”5”.


title: Artur Dinter

text: Dinterin uskonnollisuus johti kuitenkin konfliktiin Hitlerin kanssa. Hän perusti "Geistchristliche Religionsgemeinschaft" -yhteisön (Hengelliskristillinen uskonnollinen yhteisö) vuonna 1927, josta tehtiin myöhemmin oma kirkkonsa nimellä "Deutsche Volkskirche" (Saksan kansankirkko). Yhteisön tarkoitus oli poistaa juutalaisuus kristillisestä opetuksesta ja muun muassa vanhasta testamentista luovuttiin sen juutalaisuuden vuoksi. Vaikka kansallissosialistinen puolue salli sekä katolisen että luterilaisen kirkon toiminnan natsi-Saksassa, Hitler tähtäsi valtauskonnoista luopumiseen ja muinaisgermaanisten myyttien herättämiseen ei välttämättä palvottaviksi, mutta korostamaan germaanista itsetietoutta. Dinter hyökkäsi Hitleriä vastaan julkaisemassaan lehdessä "Das Geistchristentum". Hitler erotti Dinterin Gauleiterin tehtävästä vuonna 1927 ja pian myös koko puolueesta. Vuonna 1932 Dinter kävi jopa vaalitaistoa kansallissosialistista puoluetta vastaan.


title: Artur Dinter

text: Kun Hitler pääsi valtaan tammikuussa 1933, Dinter yritti päästä takaisin puolueeseen. Hänen anomustaan ei hyväksytty ja sen sijaan Heinrich Himmler määräsi Gestaponsa tarkkailemaan Dinteriä. Saksan kansankirkko kiellettiin 1937 ja Dinter erotettiin natsi-Saksan kirjailijaliitosta 1939.


title: Artur Dinter

text: Natsi-Saksan kukistuttua toisessa maailmansodassa Offenburgin de-nazifikaatio-oikeus tuomitsi Dinterin 1 000 valtakunnan markan sakkoihin. Vaikka Dinter oli erotettu puolueesta jo ennen sotaa, hänellä nähtiin olevan oma henkinen vaikutuksensa juutalaisten oikeuksia rajoittavien Nürnbergin lakien syntyyn.


title: Artur Dinter

text: Dinter kuoli 71-vuotiaana Offenburgissa, Badenissa.


title: Vanha virsikirja

text: Vuoden 1701 virsikirja, niin sanottu Vanha virsikirja, on Suomen evankelis-luterilaisessa kirkossa kauimmin käytössä ollut virsikirja. Vuonna 1701 ilmestynyt piispa Johannes Gezelius nuoremman johdolla valmisteltu ja Eerik Cajanuksen toimittama kirja palveli kirkon virallisena virsikirjana vuodesta 1701 vuoteen 1886. Tämän jälkeen kirjan käyttö jumalanpalveluksissa loppui vähitellen, mutta sen asema pysyi edelleen vahvana herätysliikkeiden keskuudessa. Vanha virsikirja on yhä aktiivisessa käytössä ainakin Länsi-Suomen Rukoilevaisuudessa.


title: Vanha virsikirja

text:
Kirjan alkuperäinen nimi on "Uusi Suomenkielinen Wirsi-Kirja Niiden Cappalden canssa, jotca siihen tulevat". "Kappaleilla" tarkoitetaan liitteitä, kuten kirkkovuoden eri pyhäpäivien luku- ja saarnatekstit, rukoukset ja virsiviitteet, Kristuksen elämän kuvaus, kertomus Jerusalemin hävityksestä, Lutherin Vähä katekismus, tärkeimpien kirkollisten toimitusten ja jumalanpalvelusten kaavat sekä laajahko rukouskirja. Kirjan alkuun oli lisäksi painettu ikuinen kalenteri, "Calendarium perpetuum" ja "Ajan-Tieto" eli luettelo maailmanhistorian tunnetuista, tärkeiksi katsotuista tapahtumista. Jokaiseen uuteen painokseen päivitettiin tuoreimmat historiatiedot. Näin virsikirja tarjosi luterilaiselle kristittylle lähes kaiken tarpeellisen uskonnon harjoittamiseen, ellei Raamattuun ollut varaa.
Kirja sisältää 413 virttä, joista 101 on jo vuonna 1583 julkaistussa Jacobus Finnon toimittamassa ensimmäisessä suomenkielisessä virsikirjassa ja 122 Maskun kirkkoherra Hemmingin, ehkä vuonna 1605 toimittamassa toisessa suomenkielisessä virsikirjassa, jotka molemmat tunnetaan nimellä "Yxi Wähä Suomenkielinen Wirsikiria". Loput 190 virttä ovat pääasiassa suomennoksia vanhan virsikirjan esikuvana toimineesta vuonna 1695 ilmestyneestä ruotsalaisesta virsikirjasta. Monet vanhan virsikirjan virsistä sisältyvät kirkon nykyiseen virsikirjaan kieliasultaan uudistettuina.


title: Vanha virsikirja

text: Vuoden 1701 virsikirja ei ole nuottipainos. Sen sijaan, jos mahdollista, virren alussa viitataan johonkin aiemmin tunnettuun virteen, jota lauletaan samalla sävelmällä. Vuonna 1702 julkaistiin erikseen virsikirjan 1701 sävelmistö nimellä "Yxi Tarpelinen Nuotti-Kirja".


title: Työelämän tutkimusyhdistys

text: Työelämän tutkimusyhdistys ry on tieteellinen yhdistys, joka perustettiin 2003 jatkamaan ja uudistamaan Työpoliittisen yhdistyksen toimintaa. Yhdistyksen tehtävänä on edistää tieteellistä keskustelua, kehittää työelämän tutkijoiden ja työelämän ammattilaisten osaamista sekä tehdä tunnetuksi työelämän tutkimusta ja kehittämistä.


title: Työelämän tutkimusyhdistys

text: Yhdistys julkaisee Työelämän tutkimus -lehteä ja järjestää vuosittain Työelämän tutkimuspäivät (Work Research Days/WRD) yhteistyössä Tampereen yliopiston Työelämän tutkimuskeskuksen kanssa. Yhdistys kuuluu jäsenenä työelämän tutkimuksen kansainvälisen kattojärjestön International Industrial Relations Associationiin ja Tieteellisten seurain valtuuskuntaan.


title: Työelämän tutkimusyhdistys

text: Työelämän tutkimusyhdistyksen puheenjohtajana toimii professori Antti Saloniemi.


title: Työelämän tutkimusyhdistys

text:
Aikaisemmat puheenjohtajat:
Jukka Niemelä
Annikki Järvinen
Tapio Bergholm


title: Munch-museo

text: Munch-museo () on taidemuseo Oslossa. Museossa on maailmankuulun taidemaalarin ja -graafikon Edvard Munchin jälkeenjääneitä teoksia, jotka hän testamenttasi Oslon kaupungille vuonna 1940. Museo avattiin yleisölle vuonna 1963, jolloin Munchin syntymästä oli kulunut sata vuotta.


title: Munch-museo

text: Rakennuksen osoitteessa Tøyengata 53 Itä-Tøyenissä Oslossa ovat suunnitelleet arkkitehdit Gunnar Fougner ja Einar Myklebust. Myklebust suunnitteli myös museon kunnostuksen ja laajennuksen, joka vihittiin käyttöön vuonna 1994, jolloin Munchin kuolemasta oli kulunut 50 vuotta.


title: Munch-museo

text: Museossa on nykyisin muun muassa näyttelytilat, valokuvaus- ja konservointitilat, toimistotiloja, kirjasto ja varastotilat. Museon keskellä on luentosali, jota käytetään myös näyttelyihin, konsertteihin, teatteri- ja elokuvanäytöksiin, ja uudessa osassa on museokauppa ja kahvila.


title: Munch-museo

text: Edvard Munch testamenttasi Oslon kaupungille noin 1 100 maalausta, 15 500 grafiikanlehteä 700 aiheesta, 4 700 piirrosta sekä kuusi veistosta. Lisäksi testamenttiin kuului 500 painolevyä, 2 240 kirjaa, muistiinpanokirjoja, asiakirjoja, valokuvia, työkaluja ja huonekaluja. Munchsin laajan kirjekokoelman testamenttasi myöhemmin museolle hänen sisarensa Inger Munch, ja testamenttiin sisältyi myös huomattava määrä alkuperäisteoksia, etenkin 1880-luvulta.


title: Munch-museo

text: Nykyisin museon omistuksessa on lahjoitusten ja vaihtojen ansiosta runsaasti yli puolet Munchin maalauksista, kaikki grafiikan aiheet ja kaikki olemassa olevat painolaatat. Niiden ja laajan kirjaston ansiosta Munch-museo on kansainvälisesti ainutlaatuinen. Kokoelmien ansiosta museossa käy runsaasti niin koti- kuin ulkomaisiakin tutkijoita ja opiskelijoita.


title: Munch-museo

text: Ehdotukset museon siirtämisestä uuteen paikkaan on aiemmin aina tyrmätty, mutta 28. toukokuuta 2008 tehtiin päätös, että Munch-museo ja Stenersen-museo sijoitettaisiin yhteisiin tiloihin Bjørvikaan Akerselvan itäpuolelle.


title: Houston Stewart Chamberlain

text: Houston Stewart Chamberlain (9. syyskuuta 1855 – 9. tammikuuta 1927) oli brittiläissyntyinen kirjailija, josta tuli yksi vaikutusvaltaisimmista pangermanistististen ja antisemitististen liikkeiden teoreetikoista.


title: Houston Stewart Chamberlain

text: Chamberlainin alaa olivat poliittinen filosofia, luonnontieteet ja hänen edesmenneen appensa Richard Wagnerin tutkiminen. Hänen kaksiosainen kirjansa "Die Grundlagen des Neunzehnten Jahrhunderts" (1899) oli yksi 1900-luvun alun pangermanismin ja myöhemmin kansallissosialistisen rotuideologian perusteoksista. Chamberlain saksalaistui täysin ja muun muassa kirjoitti propagandaa entistä kotimaataan vastaan ensimmäisen maailmansodan aikana.


title: Houston Stewart Chamberlain

text: Chamberlainin terveys oli huono ja hieman maailmansodan päättymisen jälkeen hänen tilansa heikkeni jättäen kehon osittain halvaantuneeksi. Chamberlain ehti 1920-luvulla tapaamaan tuoreen natsipuolueen johtajan Adolf Hitlerin, jota hän piti saksalaisuuden suurena lupauksena. Hitlerin innoittamana Chamberlain liittyi natsipuolueeseen, joka puolestaan ylisti hänen "Die Grundlagen des Neunzehnten Jahrhunderts" -kirjaansa puolueen evankeliumina. Chamberlain kuoli Bayreuthissa 1927.


title: Bjørvika

text: Bjørvika (muinaisnorjaksi "Bœjarvík") on lahti Oslossa sisemmän Oslovuonon perällä Gamlebyenin ja Akersnesetin välissä. Se kuului aiemmin Oslon satama-alueeseen. Nykyisin se on suurelta osin täyttömaata. Keskiaikainen rantaviiva on osin palautettu idässä Medeltidsparkenissa. Pohjoisessa kulkevat kadut Grønland ja Grønlandsleiret pitkin vanhaa rantaviivaa. Lännessä on Dronningens gate. Vielä toisen maailmansodan jälkeen meri ulottui melkein Østbanenille.


title: Rusorinnat

text: Rusorinnat ("Sheppardia") on sieppojen heimoon kuuluva lintusuku. Sukuun kuuluu 10 lajia.


title: Kommutaattori

text: Kommutaattori tarkoittaa:


title: Palmutaskut

text: Palmutaskut ("Cichladusa") on sieppojen heimoon kuuluva lintusuku.


title: Brasilianpuu

text: Brasilianpuu eli brasilpuu ("Caesalpinia echinata") on keski- ja eteläamerikkalainen puu, jota on käytetty väriaineen tuottamiseen. Se on saanut nimensä alun perin hehkuvaa hiillosta tarkoittavasta portugalinkielisestä sanasta "brasil", jota käytettiin kuvaamaan puun aasialaisen sukulaislajin "Caesalpinia sappanin" puuainesta. Portugalilaiset löysivät tätä puuta runsaasti Etelä-Amerikasta, alueelta, jolle he antoivat nimeksi Hehkupuun maa, Terra de Brasil.


title: Brasilianpuu

text: Brasilianpuun lehdissä on soikeita lehdyköitä pareittain. Keltaiset kukat kasvavat terttuina. Siemenkota on litteä, piikkinen ja sitruunan siemenen muotoinen.


title: Brasilianpuu

text: Brasilpuu kukkii ja tekee hedelmiä elokuun lopulta maaliskuuhun.


title: Brasilianpuu

text: Brasilpuuta kasvaa Brasilian itäosissa. Se on luonnonvarainen Pernambucon, Bahian, Espirito Santon ja Rio de Janeiron osavaltioissa, mutta sitä on istutettu muuallekin. Kansainvälinen luonnonsuojeluliitto on luokitellut lajin erittäin uhanalaiseksi.


title: Brasilianpuu

text:
Brasilianpuun ydinpuusta saadaan punaista väriainetta. Sitä on käytetty myös jousisoittimien jousien valmistamiseen . Puun siemenistä tehdään koruja .
Sitä on käytetty myös rohdoksena, ja sen käyttöä syöpälääkkeeksi on tutkittu . Brasilianpuun kaupallista käyttöä on rajoitettu CITES-sopimuksella .


title: Brittiläisten Neitsytsaarten lippu

text: Brittiläisten Neitsytsaarten lippu on Brittiläisten Neitsytsaarten käyttämä tunnus. Se otettiin käyttöön 15. marraskuuta 1960. Lipun pohja on sininen ja siinä on Ison-Britannian tunnus "Union Jack". Vaakuna lipussa on Brittiläisten Neitsytsaarten vaakuna, jota symboloi Ursula-niminen pyhimys. Lipun suhteet ovat 1:2.


title: Brittiläisten Neitsytsaarten lippu

text: Brittiläisten Neitsytsaarten valtiolippu on punainen ja siinä on samat tunnukset kuin kansallislipussa.


title: Rodriguezinkaija

text: Rodriguezinkaija ("Psittacula exsul") oli Mauritiuksen saaristossa elänyt kaijalaji.


title: Rodriguezinkaija

text: Rodriguezinkaijan pituus oli noin 40 cm. Sen höyhenpuvun pääväri oli vaalean turkoosi, jossa oli harmahtava vivahde. Naamassa oli musta kaareva juova. Koiraan ylänokka oli punainen, alanokka musta, naaraan nokka oli kokonaan musta. Iiris oli keltainen ja koivet harmaat.


title: Rodriguezinkaija

text: Rodriguezinkaija eli Mauritiuksen saaristossa Rodriguesin saarella. Se oli yleinen ja kesy vuosina 1691–1693, jolloin ranskalainen François Leguat asui saarella. Sen lihan sanottiin olevan hyvän makuista. Lajista on säilynyt vain kaksi museoyksilöä, joista viimeisen ampui herra Vandorous 14. elokuuta 1875. Molemmat yksilöt, naaras ja koiras, ovat Cambridgen yliopiston museossa. Sen jälkeen lajista on vain epävarmoja havaintoja ja sen uskotaan kuolleen sukupuuttoon. Katoamisen syynä olivat todennäköisesti metsästys ja elinympäristön hävitys.


title: Rodriguezinkaija

text: Rodriguezinkaijat elivät metsissä.


title: Rodriguezinkaija

text: Rodriguezinkaijat söivät ainakin erään oliivipuuta muistuttavan puun pähkinöitä.


title: Bakumatsu

text: Bakumatsu (jap. 幕末) viittaa Edo-kauden viimeisiin, kaoottisiin vuosiin. Suurimmat tapahtumat olivat vuosien 1853 ja 1869 välillä, jolloin sakoku päättyi ja Japani aukesi ulkomaailmalle. Bakumatsun käännekohta oli Boshin-sota (1868 - 1869), jonka seurauksena valta saatiin palautettua keisarille. Yleisesti Bakumatsu oli levotonta aikaa ja silloin oli paljon taisteluja.


title: Rick Moranis

text:
Frederik Alan "Rick" Moranis (s.18. huhtikuuta 1953, Toronto, Ontario, Kanada) on kanadalainen entinen näyttelijä ja Emmy-voittaja. Hänet tunnetaan muun muassa elokuvista "Perhe on paras", "Haamujengi", "Kulti, kutistin kakarat", "Avaruusboltsit", "Pieni kauhukauppa" ja "The Flintstones – Kiviset ja Soraset" sekä käsikirjoituksistaan tv-sarjaan "SCTV Network 90"" (1981–1983). 2000-luvulla Moranis on tehnyt pelkästään äänirooleja, muun muassa "Karhuveljeni Koda" -elokuvassa.
Rick Moranisin vaimo Anne Moranis kuoli syöpään vuonna 1991. Heillä on kaksi lasta. Näyttelijä John Candy oli Moranisin hyvä ystävä.


title: Texasin yliopisto, Arlington

text: Texasin yliopisto, Arlington (, "UT Arlington"), on julkinen tutkimusyliopisto Arlingtonissa Texasissa Yhdysvalloissa. Sillä on yli 20 000 opiskelijaa, ja se on Texasin kolmanneksi suurin julkinen yliopisto. Siellä opiskeltavia aineita ovat arkkitehtuuri, kasvatustieteet, kauppatieteet, terveystieteet ja sosiaalityö.


title: Bill Nunn

text: William Goldwyn ”Bill” Nunn III (20. lokakuuta 1953 Pittsburgh, Pennsylvania – 24. syyskuuta 2016 Pittsburgh, Pennsylvania) oli yhdysvaltalainen näyttelijä. Nunn muistetaan parhaiten Radio Raheemin roolista Spike Leen elokuvassa "Do the Right Thing – kuuma päivä" (1989). Hän esiintyi myös mm. elokuvissa "Spider-Man" (2002), "Spider-Man 2" (2004) ja "Spider-Man 3" (2007) sekä televisiosarjoissa "New York Undercover" ja "Jeparit".Nunn oli naimisissa Donna-nimisen naisen kanssa. Heillä oli kaksi lasta. Hän valmistui Morehouse Collegesta, Atlantasta.


title: Taikinamäki

text: Taikinamäki on Lappeenrannan kaupunginosa ja tilastoalue. Se sijaitsee kaupungin keskustassa.


title: Taikinamäki

text: Lappeenrannan kuudennen ja seitsemännen kaupunginosan alueet eli nykyiset Taikinamäki ja Kimpinen liitettiin Lappeenrantaan pakkolunastamalla 11. toukokuuta 1907. Aiemmin alueet kuuluivat Lappeen pappilan maihin.


title: Taikinamäki

text: Taikinamäen maamerkki on Lappeenrannan vesitorni ja sen edustan suuri kiertoliittymä. Alkuperäinen vesitorni valmistui vuonna 1927 ja nykyinen vanhan ympärille vuonna 1955. Vesitornin tuntumasta alkaa puulajipuisto Arboretum, joka jatkuu itään Kimpisen ja Lepolan kaupunginosien alueelle Valtakadun molemmin puolin.


title: Taikinamäki

text: Pohjolankadulla ovat Kimpisen koulu ja siihen nykyisin kuuluva Peltolan koulu, Kimpisen lukio ja Myöhempien Aikojen Pyhien Jeesuksen Kristuksen Kirkon seurakuntakeskus. Pohjolankadun koulukiinteistöissä Taikinamäellä toimi aiemmin myös Saimaan ammattikorkeakoulun yksiköitä, jotka muuttivat Skinnarilaan vuonna 2011. Koulukadulla on Lappeenrannan musiikkiopisto. Sen pihapiirissä on Lappeen ensimmäinen kansakoulu, joka aloitti toimintansa 1870-luvun lopulla. Vuonna 1917 viereen rakennettiin Taikinamäen koulu, joka on purettu 2000-luvulla. Vapaudenaukion ympäristössä ovat Lappeenrannan kaupunginkirjaston pääkirjasto, Lappeenrannan kaupunginteatteri ja Technopolis.


title: Taikinamäki

text: Taikinamäen asutus on 90 prosenttisesti kerrostaloasutusta. Taikinamäen tilastoalueella on 888 asukasta.


title: Taikinamäki

text: Kaupunginosaa rajaavat Maaherrankatu pohjoisessa, Pajakuja ja Messukatu idässä, Armilankatu etelässä ja Lappeenkatu ja Anni Swanin katu lännessä. Taikinamäen naapurikaupunginosia ovat Kimpinen, Lepola, Peltola ja Kylpylä.


title: Dust Bowl

text: Dust Bowl () oli kausi, jolloin kuivuus tuhosi peltoja Yhdysvaltain Keskilännen preerian itäosissa. Kuivuutta kesti vuodet 1930–1939, joillakin seuduilla vuosiin 1940–1941 asti. Aikakautta leimasivat pölymyrskyt, jotka veivät kuivuneen pintamaan mennessään. Noin 100. pituuspiirin länsipuolella oleva kuivuusalue oli alkujaan High Plains -ylätasangolla kasvavaa lyhytheinäpreeriaa ennen peltojen raivaamista.


title: Dust Bowl

text: Yli neljän miljoonan neliökilometrin alue New Mexicon koillisosassa, Itä-Coloradossa, Länsi-Kansasissa ja luoteisessa Oklahomassa ja Pohjois-Texasissa oli jo 1800-luvulla tutkineiden kartoittajien mielestä kolkkoa. Kuivuus tuhosi lopulta noin 400 000 km² eli 40 miljoonaa hehtaaria peltoa. Jo vuoden 1895 tienoilla koettiin kuivuus, joka ajoi maanviljelijöitä seudulta pois. Tämä kuiva Yhdysvaltain sisäosien alue houkutteli silti maanviljelijöitä, koska sieltä sai ilmaista maata ja juuri käyttöön otetulla teräsauralla saattoi kyntää myös kovaa preeriaa. 1900-luvun alussa alue oli normaalia kosteampi, ja maanviljelijät saivat suuret vehnäsadot. Luoteis-Texasin ja -Oklahoman seutu alkoi kuivua 1920-luvulla, jolloin sademäärä väheni 200 millimetriin vuodessa eli aavikon rajoille.


title: Dust Bowl

text: Monet pois muuttaneet päätyivät Kaliforniaan, jossa oli tilaa. Paikalliset asukkaat kuitenkin suhtautuivat yleensä saapuneisiin siirtotyöläisiin vihamielisesti. Dust Bowlista paenneet joutuivat tekemään nälkäpalkalla töitä muun muassa hedelmäviljelmillä ja muissa tilapäisissä töissä ja asumaan hyvin huonoissa oloissa. Pölymyrskyt rasittivat aluetta erityisesti vuosina 1933–1936. 14. huhtikuuta 1934 koettiin musta sunnuntai, kun Wyomingista liikkeelle lähtenyt pölymyrsky muutti päivän yöksi. Myrsky tappoi harvoja, mutta pelloille aiheutuneet vahingot olivat sitäkin suurempia. Hallitus alkoi 1930-luvun puolivälin tienoilla avustaa kuivuusalueen viljelijöitä taloudellisesti ja neuvoa heille tapoja, joilla voitiin estää pintamaan lentäminen tuulen mukaan. Kuivuus jatkui pahana vuosien 1938–1941 tienoille asti, jolloin sateet lopulta saapuivat eri seuduilla.


title: Dust Bowl

text: Kuivana kautena syvälle kynnetty maa muuttui pölyksi, joka saattoi helposti kulkea tuulen mukana myrskyinä. Luonnostaan kuivalla lyhytheinäpreerialla ei juuri ole esiintynyt pölymyrskyjä, koska ruohokasvillisuus sitoi maata kuivanakin kautena. Kun ihmiset aurasivat preeriaa pelloksi, he hävittivät luonnollisen kasvillisuuden suurimmasta osasta preeriaa ja kylvivät vehnää ja muuta viljaa tilalle. Kynnetty vehnäinen maaperä oli kuivuessaan pelkkää multatomua. Kuivuuden tappama vehnä ei pystynyt sitomaan sitä paikoilleen myrskyaikana.


title: Dust Bowl

text: Toisilta alueilta hävisi maa-aines, ja toisille tuli pölyä jo kuivuuden tappamien kasvien päälle. Joillain seuduilla pölydyynit valtasivat pellot. Näin pelloista tuli viljelykelvottomia. Tuulen aiheuttama kuivan maaperän kuluminen, tuulieroosio riistäytyi hallinnasta. Tuulet kuljettivat paljon viljelykelpoista pintamaa-ainesta pölynä kauas Atlantin valtamerelle. 1930-luvun alussa preerialla ei osattu vuoroviljelyä, jossa käytetään osin maa-ainesta sitovia kasveja.


title: Dust Bowl

text: Tietokonemallien perusteella asiantuntijat ovat sitä mieltä, että kuivuus johtui Atlantilta sateita kuljettavan suihkuvirtauksen kääntymisestä pohjoisen sijasta länteen. Tämä taas johtui Atlantin ja Tyynenmeren olojen muutoksista. Atlantti lämpeni, ja Tyynimeri jäähtyi. Tyynellämerellä vallitsi La Niña -vaihe, kun subtrooppisella Atlantilla oli puolestaan tavallista lämpimämpää. Ilmassa leijunut pöly muutti ilmakehän säteilytasapainoa ja säätä ja pahensi kuivuutta.


title: Dust Bowl

text: Sato tuhoutui monin paikoin jo 1931. Ensimmäiset pölymyrskyt alkoivat Luoteis-Texasissa talvella 1931–1932 melko pienellä alueella ja aiheuttivat vain pientä vahinkoa. Niitä seurasivat keväällä ja kesällä sadon tuhonneet kaatosateet ja raekuurot. Pölymyrskyistä käytettiin tuolloin nimiä "Black Blizzard", ”Musta lumimyrsky” ja "Black Roller", ”Musta jyrä”, koska ne alensivat näkyvyyden muutamaan metriin. Pölymyrskyjen määrä alkoi kasvaa vuonna 1932. Paha pölymyrskykausi tuli vasta vuosiksi 1933–1936.


title: Dust Bowl

text: Vuoden 1933 joulukuussa alkoi luoteistuulten kausi, joka kesti maaliskuuhun 1934 asti. Siihen liittyvät myrskyt veivät maaperän ja siihen kylvetyt siemenet mennessään. Varastosäiliöt tyhjenivät vedestä ja täyttyivät pölyllä. Tuuli riipi puiden lehdet. Kuivuus levisi Pohjois-Texasin tienoilta Arkansasiin asti. Samoihin aikoihin vasta valtaan nousseen Rooseveltin hallitus yritti tukea lainsäädännöllä vaikeuksiin joutuneita maanviljelijöitä, jottei pankit veisi heidän tilojaan.


title: Dust Bowl

text: Preerian punaista pölyä satoi maaliskuussa 1934 kaukana idässä ja koillisessa lumena Chicagossa ja Uudessa-Englannissa. Preerian pöly huomattiin New Yorkissa ja Washingtonissa asti. Toukokuun 9. päivänä 1934 alkoi valtava neljä päivää kestänyt jättimyrsky, joka pysäytti lentoliikenteen ja rautatieliikenteen Chicagossa asti. Pölyä satoi Valkoisen talon päälle, ja sitä väitetään tulleen presidentin työpöydälle asti. Heinä-elokuussa 1934 pitkään jatkunut luoteistuuli kääntyi lounaaseen ja nostatti kuumuuden 43 asteeseen. 40 miljoonaa hehtaaria viljelymaata tuhoutui.


title: Dust Bowl

text: 14. huhtikuuta 1935 koettiin ”Musta sunnuntai”, jolloin pahat pölymyrskyt pyyhkivät taas preeriaa, muuttivat päivän yöksi ja aiheuttivat pahoja vaurioita maaperälle. Myrsky näytti saapuessaan yli 300 metriä tai jopa kolme kilometriä korkealta ruskealta tai mustalta kumpuilevalta, pyörteilevältä pilveltä. Jopa 95 km/h nopeudella puhaltanut tuuli uhkasi repiä taloja hajalle. Pöly tunkeutui sisään rakennuksiin kaikkialle. Erään Nebraskan perheen syötävät tärveltyivät uunissa olleita sämpylöitä lukuun ottamatta, kun pöly tuli sisälle. Dodge Cityssä oli ilmassa olevan pölyn takia pimeää puoli tuntia ja likaisenruskea hämärä loppupäivän. Pöly aiheutti ihmisille keuhkosairauksia, joihin kuoli satoja tai tuhansia ihmisiä. Sairaudet ja väärä ravitsemus tappoivat nimenomaan Kansasissa ja Oklahomassa. Hallitus jakoi naamareita suojaksi pölyä vastaan.


title: Dust Bowl

text: Pankki otti monissa tapauksissa maatilan haltuunsa, kun viljelijä ei pystynyt enää olemattomien satojen tuotoilla maksamaan lainojaan pois. Ja vaikkei näin käynytkään, kuivuuden pitkittyessä elinmahdollisuuden seudulle pienenivät olemattomiin. Eräs myrskyistä repi 356 taloa maan tasalle..


title: Dust Bowl

text: Tuhoalueilta muutti tuhansia ihmisiä, ja Oklahomasta muutti noin 200 000 ihmistä Kaliforniaan . Muuttajat, joista kaikista käytettiin nimeä "Okie", lähtivät Oklahomasta, Kansasista, New Mexicosta ja Texasista. Kaikki poismuuttajat eivät olleet kuitenkaan maanviljelijöitä. Maaseudulta muutti 2,5–3 miljoonaa ihmistä kaupunkeihin, ja näistä satoja tuhansia muualle, esimerkiksi Kaliforniaan. Kaikkiaan noin 15 % Oklahoman väestöstä lähti pois. Kanadan preeria-alueen Palliserin kolmion asukkaat joutuivat hallituksen ja yhteiskunnan avustettaviksi siellä päin tapahtuneiden raekuurojen, kuivuuden ja muun poikkeuksellisen sään, muttei niinkään pölymyrskyjen takia.


title: Dust Bowl

text: Kaliforniassa muuttajat joutuivat monesti asumaan teltoissa tai hökkeleissä ilman viemäröintiä ja korjaamaan yhteistiloilta viinirypälesatoja ja tekemään muita töitä pienillä palkoilla, ja kaiken lisäksi paikalliset asukkaat suhtautuivat tulijoihin vihamielisesti. Ihmiset näkivät suoranaista nälkää. Aihetta käsittelee muun muassa John Steinbeckin romaani "Vihan hedelmät". Vaikeudet johtuivat pääosin siitä, että pakolaisia oli niin paljon, että heille oli vaikeaa järjestää inhimilliset olot varojen, työpaikkojen, asuntojen ja muiden resurssien puutteessa. Muutenkin elettiin suurta lamaa, jolloin työttömyys oli korkealla. Tämä selittänee kalifornialaisten vihan, mutta osasyynä saattoi olla suoranainen inhimillinen penseyskin. Pakolaisia saapui Kaliforniaan, vaikka oli levinnyt tietoa surkeista, epäinhimillisistä oloista siellä.


title: Dust Bowl

text: Jotkut jäivät paikoilleen ja selvisivät loppujen lopuksi paremmin kuin pois lähteneet, sillä hallitus alkoi avustaa heitä. Hallitus neuvoi maaperää säästäviä viljelymenetelmiä, mikä auttoi viljelijöitä. Jo vuonna 1933 hallitus perusti maaperän eroosiota vastustavan viraston. Hintojen vakauttamiseksi kuusi miljoonaa sikaa teurastettiin, suurin osa jätteeksi. Ruokatarvikkeita alettiin jakaa avustusjärjestöjen kautta.


title: Dust Bowl

text: Vuonna 1935 Yhdysvaltain kongressi määräsi maaperän suojelulain, joka pani maanviljelijät töihin pintamaan säilyttämiseksi. Projektissa istutettiin puita, kynnettiin syviä vakoja poikittain tuulen suuntaan ja pystytettiin samana vuonna kahta eri viljelykasvia ja viljeltiin vuorovuosina eri kasveja. Ylimääräinen karja piti hävittää ja siitä sai korvauksen, mikä auttoi viljelijöitä tulemaan toimeen, kun liha ei mennyt kaupaksi markkinoilla riittävän korkealla hinnalla. Hallituksen määräyksiä alettiin panna toimeen, vaikka nuristenkin vuosina 1937–1938. Tuulen mukana kulkeva pöly oli vuonna 1938 vähentynyt vastatoimien ansioista 65 %, mutta kuivuus jatkui. Vuoden 1939 syksyllä sateet palasivat, ja muutamassa vuodessa tasangoilla alkoi jälleen lainehtia vehnä.


title: Loganin kansainvälinen lentoasema

text: Kenraali Edward Lawrence Loganin kansainvälinen lentoasema (, ) on Bostonin kaupungin kansainvälinen lentoasema Massachusettsissa, Yhdysvalloissa. Se avattiin 8. syyskuuta 1923. Vuonna 2015 lentokenttä palveli 33 449 580 matkustajaa.


title: Loganin kansainvälinen lentoasema

text: Lentoasemalla on kuusi kiitotietä ja neljä terminaalia.


title: AFTA

text: AFTA eli ASEAN Free Trade Area on Kaakkois-Aasian maiden yhteistyöjärjestö ASEANin jäsenvaltioiden muodostama vapaakauppa-alue, jonka tehtävänä on tukea ASEAN-maiden omaa teollisuutta. AFTA perustettiin 28. tammikuuta 1992 Singaporessa, jolloin ASEANiin tuli mukaan kuusi maata; Brunei, Indonesia, Malesia, Filippiinit, Singapore ja Thaimaa. Myöhemmin siihen liittyivät Vietnam 1995, Laos ja Myanmar 1997 ja Kambodža 1999. AFTAan kuuluvat nykyisin kaikki kymmenen ASEAN-maata.


title: Wider-instituutti

text: WIDER-instituutti oli Suomessa vuodesta 1985 1990-luvulle asti toiminut YK:n yliopiston alainen WIDER-tutkimushankkeen osa.


title: Wider-instituutti

text: WIDER on lyhenne sanasta "World Institute for Development Economics Research" (suomeksi 'maailman talouskehityksen tutkimuslaitos'), jonka alkukirjaimet muodostavat sanan 'WIDER'.


title: Wider-instituutti

text: WIDERin kannattajia olivat mm. Martti Ahtisaari ja sijoittaja Pentti Kouri. Nykyinen Suomen luonnonsuojeluliiton puheenjohtaja Eero Yrjö-Koskinen toimi Wider-instituutin tiedottajana (1993–1995).


title: Wider-instituutti

text:
Yhdysvaltalainen taloustieteilijä Stephen Alan Marglin oli keskeisiä henkilöitä perustettaessa Suomeen Wider-instituuttia.
Pekka Mykkänen totesi 16.12.1995 Helsingin Sanomissa WIDERin olevan Suomessa tunnettu enemmän rahoitussotkuistaan kuin tutkimustyöstä.


title: Wider-instituutti

text: WIDERiä oltiin suomalaislehdissä käsitelty yli tuhannessa lehtikirjoituksessa ja WIDERiä pelastamaan kutsuttu Mihály Simai harmitteli, että "99 prosenttia kirjoituksista ei ollut ystävällisiä, yksi prosentti jutuista oli ystävällisiä ja objektiivisia".


title: Wider-instituutti

text: Ensimmäiset kriittiset lehtijutut WIDERistä ilmestyivät vuonna 1991. Ne käsittelivät tuhlailevana nähtyä rahankäyttöä ja tavoitteiden heikkoa saavuttamista. Instituutti toimi väliaikaisiksi tarkoitetuissa vuokratiloissa Helsingin Graniittitalossa, joissa oli paljon hukkatilaa ja kolmen miljoonan markan vuosivuokra. Instituuttiin oli palkattu runsaasti vierailevia tutkijoita ja yhteistyö suomalaisten tutkijoiden kanssa oli jäänyt vähäiseksi. Eräs instituutin perusajatuksista oli auttaa kehitysmaiden nuoria tutkijoita eteenpäin, mutta monet tutkijoista tulivat kuitenkin arvostetuista ja nimekkäistä läntisistä laitoksista.


title: Wider-instituutti

text: Palkkiot ulkomaisille tutkijoille olivat avokätisiä samaan aikaan, kun suomalaisille korvamerkittyjä miljoonia saatettiin käyttää esimerkiksi hallintokuluihin. Myöhemmin kävi ilmi, että eniten maksettiin Jeffrey Sachsille, yli kaksi miljoonaa dollaria parin kolmen vuoden sivutöistä.


title: Wider-instituutti

text: Vuonna 1992 lehdistössä kummasteltiin erikoislaatuisia varojenkierrätysoperaatioita, joissa Suomi antoi rahaa ruotsalaiselle Maailman Merenkulkuyliopistolle ja myöhemmin japanilaiselle Sasakawa-säätiölle sillä ehdolla, että nämä tukisivat WIDERiä. Uhkapelirahoitteisen Sasakawa-säätiön Afrikkaan kohdistuneessa hankkeessa, johon Suomi lahjoitti rahaa oli mukana myös rikolliseksi paljastunut BCCI-pankki. Politiikan toimittajat näkivät arveluttavina myös ulkoministeriön lyhyellä varoitusajalla järjestämät lisärahoitukset. Erityisen hälyttävänä pidettiin sitä, että järjestelyt salattiin eduskunnalta ja että lisäavustusten saamiseksi WIDERin johtaja Lal Jayawardena (Sinhalaල) toistuvasti painosti ulkoministeriötä todeten instituutin toiminnan olevan vaarassa lakata varojen puutteeseen.


title: Wider-instituutti

text: Viimein helmikuussa 1993 Helsingin Sanomien Kuukausiliite julkaisi laajan artikkelin WIDERiin liittyvistä epämääräisyyksistä otsikolla ”Kallis prinssi”. Artikkelin ilmestyessä Suomi oli ehtinyt käyttää WIDERiin jo 300 miljoonaa markkaa.


title: Wider-instituutti

text:
Sri Lankasta kotoisin oleva johtaja Lal Jayawardena oli palkannut suuren osan instituutin tutkijoista Etelä-Aasiasta osan ollessa Jayawardenan tai hänen vaimonsa ystäviä. Johtaja myös nosti jatkuvasti rahaa henkilökohtaisiin tai sukulaistensa kuluihin.
Artikkelissa sanottiin:


title: Wider-instituutti

text:
”Jayawardenan tukijat kuuluivat yhteen YK:n vahvimmista klikeistä, eteläaasialaiseen valtaryhmään.
Ryhmä on vetänyt niin vahvasti yhtä köyttä, että esimerkiksi YK:n yliopiston sisällä puhutaan Sri Lankan-Intian mafiasta. Sen puuhat eivät välttämättä ole epärehellisiä. Ryhmän jäsenet vain sattuvat aina löytämään avoimiin virkoihin ehdolle jonkun keskuudestaan tai esimerkiksi myöntävät maanmiehilleen rahakkaita konsulttisopimuksia.”


title: Wider-instituutti

text: Pentti Sainion, Operaatio Ahtisaari-kirjasta (s.149) lainaus WIDERistä: "...siellä jaettiin rahaa miten sattui ja kelle tahansa Widerin johtaja vain halusi, sukulaisille, tuttaville,vaimoille ja rakastajattarille löytyi Wideristä aina kulujen maksumies." "Tietelliset tutkimukset olivat mitä olivat, mutta huikeasti niihin kaiken kaikkiaan tuhlattiin"


title: Wider-instituutti

text: WIDERin talouden tutkimista vuonna 1990 vastusti Paavo Väyrysen ja kehitysyhteistyöosaston entisen osastopäällikön Benjamin Bassinin mukaan Martti Ahtisaari, joka oli ollut alusta asti WIDERin ja Jayawardenan voimakas tukija.


title: Wider-instituutti

text: Vuoden 1994 presidentinvaalien alla epäilyjä Ahtisaaren WIDER-kytköksistä esitti kolme presidenttiehdokasta: Väyrynen, Toimi Kankaanniemi ja Keijo Korhonen.


title: Luterilainen (lehti)

text:
Luterilainen on Suomen Tunnustuksellisen Luterilaisen Kirkon (STLK) äänenkannattaja. Lehti on ilmestynyt vuodesta 1926. Luterilaisen vuosikerran numeromäärä on vaihdellut vuosien saatossa. Vuodesta 2012 lehti on ilmestynyt kahdeksana numerona vuodessa, joista kaksi julkaistaan kaksoisnumerona.
Luterilaisen päätoimittaja (alkaen elok. 2018) on STLK:n kirkkokunnanjohtaja, pastori Markus Mäkinen. Kuvituksesta ja taitosta vastaa kuvataiteilija Kimmo Pälikkö. Lehti julkaistaan myös sähköisessä muodossa kirkkokunnan verkkosivulla. Lehdessä on myös lapsille tarkoitettu osio.


title: Luterilainen (lehti)

text: Luterilaisen ensimmäinen numero julkaistiin tammikuussa 1926 (Suomalainen Kirjapaino Osakeyhtiö, Hämeenlinna). Taustalla oli Suomen kirkollisessa kentässä tapahtunut liikehdintä, jonka seuraukset konkretisoituivat vuoden 1923 uskonnonvapauslain astuessa voimaan. Silloin Kansankirkosta eronneille - pääasiassa evankeliseen liikkeeseen kuuluneille - luterilaisille tuli myös mahdolliseksi ryhmittyä itsenäisiksi seurakunniksi. Luterilainen perustettiinkin näiden seurakuntien tarpeeseen jo huomattavasti ennen seurakuntien liittymistä kirkkokunnaksi, sillä "Suomen Vapaan Evankelis-Luterilaisen Kirkon" (nyk. STLK) perustava kokous pidettiin Lahdessa 28. toukokuuta 1928.


title: Luterilainen (lehti)

text: Toimittajakunta koostui seurakuntien pastoreista. Ensimmäisenä vastaavan päätoimittajan tehtävässä toimi pastori "Albert Aijal Wegelius" (myöh. Uppala). Hän oli toiminut aiemmin myös evankelisen liikkeen teologisen lehden, "Paimenen", sekä myöhemmin luterilaisen teologisen julkaisun, "Sana ja tunnustus", vastaavana toimittajana. Muita Luterilaisen alkuvuosien toimittajia olivat pastorit Väinö I. Salonen, Kauko Valve ja Ragnar Wegelius.


title: Luterilainen (lehti)

text: Lehden tarkoitus on yhteydessä sitä julkaisevien seurakuntien identiteettiin, johon myös julkaisun nimi viittaa. Luterilaisen ensimmäisen numeron pääkirjoitus esittelee lehden tarkoituksen monisanaisesti. Siitä voidaan mainita kolme päätehtävää: 1.) Opettaa ja tunnustaa julkaistuissa kirjoituksissa vain Raamatun ja luterilaisten Tunnustuskirjojen opetusta. 2.) Korostaa erityisesti oppia vanhurskauttamisesta yksin Kristuksen tähden. 3.) Lujittaa seurakuntien jäsenten uskoa ja yhteyttä, sekä viestittää seurakuntien opetuksesta ja toiminnasta myös ulkopuolisille. Lehden ensimmäinen numerossa alettiinkin julkaista amerikansaksalaisen teologin, tri Franz Pieperin, kirjoitusta "Uskomme, opetamme, tunnustamme" (Ich glaube, darum rede ich). Pieperin ja hänen kirkkokuntansa, Missouri-synodin, vaikutus Luterilaiseen, kuten myös sitä julkaiseviin seurakuntiin, oli merkittävä. Lehden nimi onkin suomennettu juuri Missouri-synodin julkaisun, "Der Lutheraner", nimestä tuolta ajalta. Samoin Luterilaisen sisarlehden nimi Sana ja tunnustus mukaili Missouri-synodin teologista julkaisua "Lehre und Wehre".


title: Susanna Rajamäki

text: Susanna Maria Rajamäki (s. 19. syyskuuta 1979 Karijoki) on suomalainen yleisurheilija, jonka päälaji oli aiemmin seitsenottelu. Nykyään hän kilpailee pääasiassa pituushypyssä. Hän edustaa Karijoen Tapparaa ja häntä valmentaa Jouni Vieno. Aiemmin häntä valmensi isänsä Antti Rajamäki.


title: Susanna Rajamäki

text: Rajamäki sijoittui seitsemänneksi 19-vuotiaiden EM-kilpailujen seitsenottelussa Ljubljanassa 1997. Seuraavana vuonna hän saavutti hopeaa saman ikäluokan MM-kilpailuissa Annecyssa pistemäärällä 5721. Vuonna 1999 hän oli neljäs 22-vuotiaiden EM-kilpailuissa Göteborgissa tuloksella 5745. Sydneyn olympialaisissa 2000 hän sijoittui kolmanneksitoista 22-vuotiaiden Suomen ennätystuloksella 6021 pistettä. Samana vuonna hän voitti Göteborgissa 22-vuotiaiden Pohjoismaiden mestaruuden 100 metrin aitajuoksussa ajalla 13,86 s. Vuonna 2003 hän sijoittui Universiadien seitsenottelussa neljänneksi.


title: Polaroid

text: Polaroid Corporation on yhdysvaltalainen Edwin H. Landin vuonna 1937 perustama valokuvausalan yritys. Yhtiön tunnetuimpia tuotteita olivat sen vuonna 1948 markkinoille tuomat pikakamerat. Ne olivatkin päätuote aina vuoteen 2008, jolloin yhtiö lopetti niiden tuotannon kokonaan. Toimintansa yhtiö aloitti kuitenkin valmistamalla polarisoivia aurinkolaseja. Lokakuussa 2001 yhtiö haki konkurssisuojaa. Yhtiön varat ja tuotemerkki Polaroid siirrettiin uudelle yhtiölle. Uusi yhtiö jatkoi nimellä Polaroid Corporation valmistaen kameroita vuoteen 2007. Pikakameroihin tarvittavan filmin valmistamisen se ilmoitti lopettavansa vuonna 2009. Yhtiön ongelmien taustalla oli sen kyvyttömyys ennakoida digitaalisen valokuvauksen läpimurtoa ja vastata sen tuomiin muutoksiin.


title: Polaroid

text: Polaroid voitti vuonna 1986 Kodakia vastaan käymänsä patenttiriidan, minkä seurauksena Kodak vetäytyi pikakameramarkkinoilta.


title: Polaroid

text: Polaroidin yksi kaupallisesti epäonnistuneista keksinnöistä oli Polavision-niminen pikakehitteinen elokuva. Se tuotiin kalliin kehittelytyön tuloksena markkinoille juuri, kun magneettiseen videonauhaan perustuva kuvatallennus valtasi alaa.


title: Polaroid

text: Polaroid oli ensimmäisten joukossa valmistamassa digitaalisia kameroita vuonna 1996, mutta sen markkinaosuus ei kohonnut suureksi.


title: Polaroid

text: Itävaltalainen yrittäjä aloitti Polaroid-kameroiden tuotannon jälleen vuonna 2010.


title: Eero Yrjö-Koskinen

text: Eero Lauri Sakari Yrjö-Koskinen (s. 10. joulukuuta 1962 Helsinki) on toiminut Kestävän kaivostoiminnan verkoston pääsihteerinä syyskuusta 2015 lähtien.


title: Eero Yrjö-Koskinen

text: Yrjö-Koskinen valmistui ylioppilaaksi vuonna 1982 ja valtiotieteen maisteriksi vuonna 1990 Helsingin yliopistosta. Hän työskenteli vuosina 1990–1991 Kehitysmaainstituutin (nyk. Helsingin yliopiston valtiotieteellisen tiedekunnan kehitysmaatutkimuksen laitos) tutkijana ja vuodet 1991–1993 YK:n huumevalvontaohjelman apulaisasiantuntijana La Pazissa Boliviassa. Suomeen hän palasi vuonna 1993 ja toimi Ylen TV-uutisten kesätoimittajana ja siirtyi samana vuonna Wider-instituutin tiedottajaksi, jona toimi vuoteen 1995. Vuosina 1995–1999 hän oli Euroopan parlamentin suomenkielisen tiedotusyksikön esimiehenä Brysselissä ja Luxemburgissa ja vuosina 1999–2002 europarlamentin budjettivaliokunnan valiokuntasihteerinä. Vuonna 2002 hänet valittiin Suomen luonnonsuojeluliiton toiminnanjohtajaksi, jossa hän toimi elokuuhun 2015 saakka.


title: Eero Yrjö-Koskinen

text: Yrjö-Koskinen on työskennellyt myös Vihreän liiton ensimmäisenä liittosihteerinä vuosina 1987–1988 ja Ydin-lehden toimitussihteerinä vuonna 1989. Yrjö-Koskinen asuu Riihimäellä ja toimi vuosina 2006–2007 Riihimäen vihreiden puheenjohtajana. Vuosina 2007–2009 hän oli vihreiden puoluehallituksen jäsen. Vuoden 2008 kunnallisvaaleissa Yrjö-Koskinen valittiin Riihimäen kaupunginvaltuustoon. Valtuustokauden lopussa hän luopui puolueen jäsenyydestä ja on nykyään poliittisesti sitoutumaton.


title: Eero Yrjö-Koskinen

text: Yrjö-Koskinen on ollut naimisissa vuodesta 1994 lähtien kuvataiteilija FM Marja Väätäisen kanssa, ja heillä on kaksi lasta. Yrjö-Koskisella on periytyvä vapaaherran aatelisarvo.


title: L.A. Law

text: L.A. Law on yhdysvaltalainen Emmy-palkittu draamasarja, joka sijoittui kuvitteelliseen Los Angelesissa sijaitsevaan asianajotoimistoon. Sarjaa tehtiin kahdeksan kautta, vuodesta 1986 vuoteen 1994. Se oli yksi 1980-luvun lopun ja 1990-luvun alun suosituimmista televisiosarjoista Yhdysvalloissa. Sarjan luojat ovat Steven Bochco (hänen muita sarjojaan ovat "Hill Street Blues" ja "NYPD Blue") ja lakimies Terry Louise Fisher. Sarjan tunnusmusiikin sävelsi Mike Post.


title: L.A. Law

text: Sarjassa käsiteltiin muun muassa seuraavia aiheita: AIDS, seksuaalisuus, kuolemantuomio ja rotumellakat.


title: L.A. Law

text: L.A. Law voitti useita palkintoja, kuten Emmy-palkinnot 1987, 1989, 1990 ja 1991. Kaudella 1988-1989 yhdeksän sarjan näyttelijää oli ehdolla Emmy-palkinnon saajaksi. Kuitenkin vain Larry Drake voitti (paras miessivuosan esittäjä).


title: L.A. Law

text: Alkuperäiset näyttelijät:


title: L.A. Law

text: Myöhemmin mukaan tulleita:


title: Jack Cassidy

text: John Joseph Edward "Jack" Cassidy (5. maaliskuuta 1927 Richmond Hill, New York – 12. joulukuuta 1976 Hollywood, Kalifornia) oli yhdysvaltalainen näyttelijä, joka esiintyi teatterissa, elokuvissa ja televisiossa.


title: Jack Cassidy

text: Cassidy loi mittavan teatteriuran Broadwaylla ja on yksi eniten Tony-ehdokkuuksia ansainnut näyttelijä musikaalikategorioissa. Lisäksi hän sai kaksi Emmy-ehdokkuutta. Teatterin jälkeen Cassidy siirtyi televisio-ja elokuvarooleihin ja vieraili muun muassa Alfred Hitchcockin lyhytfilmeissä, Bonanzassa, Cannonissa, Sheriffi McCloudissa ja etenkin Columbossa, jossa hän näytteli murhaajan osaa kolmessa eri televisioelokuvassa. Elokuvarooleja hänellä oli harvakseltaan, ehkäpä huomattavin oli Clint Eastwoodin vuoden 1975 trillerissä Tehtävä Alpeilla.


title: Jack Cassidy

text: Cassidy oli biseksuaali ja solmi kaksi avioliittoa, joista ensimmäisestä Evelyn Wardin kanssa syntyi yksi ja jälkimmäisestä Shirley Jonesin kanssa kolme lasta. Cassidy kuoli tapaturmaisesti asuntonsa tulipalossa joulukuussa 1976.


title: Noora Pesola

text: Noora Johanna Pesola (s. 8. maaliskuuta 1987 Lahti) on aktiiviuransa päättänyt suomalainen pituushyppääjä. Hän edusti urallaan Lahden Ahkeraa ja häntä valmensi vuoteen 2007 Helgi Lamp, vuosina 2007–2013 Jarkko Salminen ja vuosina 2013–2015 Janne Lahtinen.


title: Noora Pesola

text: Pesola sijoittui kahdeksanneksi alle 20-vuotiaiden MM-kilpailussa Pekingissä 2006 tuloksella 617 cm. Hän kuului samoissa kilpailuissa lisäksi Suomen joukkueeseen, joka putosi alkuerissä 4 × 100 metrin viestissä. Alle 23-vuotiaiden EM-kilpailuissa 2009 hän karsiutui pituushypyn loppukilpailusta.


title: Noora Pesola

text: Pesola on voittanut ulkoratojen Suomen-mestaruuden Tampereella 2008 ennätyksellään 646 cm ja Espoossa 2009 tuloksella 623 cm. Hopeaa hän sai Turussa 2011 ja pronssia Kajaanissa 2010. Viestijuoksun SM-kilpailuissa hän kuului 4 × 100 metrin voittajajoukkueeseen Turussa 2007 ja Pedersöressä 2010 ja sai pronssia 2005. Sisäratojen SM-kilpailuissa Pesola on voittanut kultaa Rovaniemellä 2007 tuloksella 610 cm, Joensuussa 2008 tuloksella 616 cm, Vaasassa 2009 tuloksella 617 cm ja Turussa 2010 tuloksella 614 cm. Helsingissä 2011 hän sai hopeaa ja Tampereella 2012 ja Jyväskylässä 2013 pronssia. Halliennätyksensä 627 cm hän hyppäsi Anconassa ja Jyväskylässä vuonna 2008.


title: Noora Pesola

text: Pesola lopetti uransa kauden 2015 jälkeen ja keskittyi työhönsä fysioterapeuttina.


title: Wengemillettia

text: Wengemillettia ("Millettia laurentii") on afrikkalainen puulaji, jota käytetään huonekaluissa ja sisustusmateriaalina.


title: Wengemillettia

text: Wengemillettia kasvaa noin 20 metriä korkeaksi, ja rungon halkaisija voi olla metrin verran.


title: Wengemillettia

text:
Wengemillettiaa kasvaa Kamerunissa, Kongossa, Gabonissa ja Zairessa. Se on IUCN:n luokittelussa erittäin uhanalainen laji.
Wenge on kovaa ja erikoisen väristä, ja sitä on käytetty veistoksissa, huonekaluissa ja sisärakenteissa kuten portaissa ja parketeissa. Uhanalaista wengeä hakataan sisustuskäyttöön myös laittomasti.


title: Marianne Mattas

text: Marianne Christina Mattas (s. 20. elokuuta 1979 Vaasa) on entinen suomalainen korkeushyppääjä. Hän edusti Vaasan Vasamaa ja häntä valmensivat Ahti Koskinen ja Bengt Jönsson.


title: Marianne Mattas

text: Mattas putosi karsintakilpailussa 19-vuotiaiden EM-kilpailuissa Nyíregyházassa 1995 ja saman ikäluokan MM-kilpailuissa Annecyssa 1998. Vuonna 2000 hän voitti 22-vuotiaiden Pohjoismaiden mestaruuden Göteborgissa tuloksella 183 cm. Seuraavana vuonna hän oli kymmenes 22-vuotiaiden EM-kilpailuissa Amsterdamissa hypättyään 181 cm. Ainoissa aikuisten arvokilpailuissaan, Wienin EM-hallikisoissa 2002, Mattas putosi karsinnassa. Hän voitti urallaan yhden aikuisten maaottelukilpailun, Helsingissä elokuussa 1998.


title: Marianne Mattas

text: Mattas voitti ulkoratojen Suomen-mestaruuden Seinäjoella 1999 tuloksella 180 cm. SM-hopeaa hän saavutti Oulussa 1998, Turussa 2001 ja Joensuussa 2002. Sisäratojen SM-kilpailuissa hän voitti kultaa Kuopiossa 2000 ja Tampereella 2002.


title: Marianne Mattas

text: Mattas hyppäsi ulkorataennätyksensä 187 cm Kuortaneella 20. kesäkuuta 1998. Sisäradoilla hän teki Suomen ennätyksen 190 cm Mustasaaressa 9. helmikuuta 2002.


title: Bernard Madoff

text: Bernard L. Madoff (s. 29. huhtikuuta 1938) on 1960 perustamansa Bernard L. Madoff Investment Securities -nimisen sijoitusyhtiön hallituksen puheenjohtaja ja teknologiapörssi Nasdaqin entinen johtaja. Hänen yrityksensä oli Wall Streetin merkittävimpiä markkinatakaajia. Joulukuussa 2008 FBI pidätti Madoffin epäiltynä petoksesta hänen poikiensa tekemän ilmiannon perusteella. Pidätyksen yhteydessä Yhdysvaltojen arvopaperimarkkinoita valvova elin SEC jäädytti Madoffin varat. Petoksen on arvioitu olevan laajuudeltaan jopa 50 miljardia dollaria (37 miljardia euroa), mikä tekisi siitä kaikkien aikojen suurimman yksityishenkilön suorittaman sijoitushuijauksen.


title: Bernard Madoff

text: Madoff syntyi amerikanjuutalaiseen perheeseen. Hän perusti yrityksensä vuonna 1960 ja sijoitti siihen 5 000 dollaria. Ennen joulukuuta 2008 se väitti pääomansa suuruudeksi 700 miljoonaa dollaria ja kuuluvansa arvopaperiyritysten merkittävimpään yhteen prosenttiin.


title: Bernard Madoff

text: Madoff on toiminut NASDissa (National Association of Securities Dealers), joka on Yhdysvaltojen arvopaperialan itsesäätelyelin. Hänen yrityksensä oli yksi viidestä aktiivisimmista yrityksistä kehitettäessä Nasdaqia, ja hän toimi sen johtokunnan puheenjohtajana ja hallituksen jäsenenä.


title: Bernard Madoff

text: Madoffin yrityksen tiedetään maksaneen ”toimeksiantovirrasta”, toisin sanoen maksaneen välittäjälle, että tämä järjestäisi asiakkaan toimeksiannon Madoffin kautta. Asiantuntijat ovat kyseenalaistaneet sellaisten maksujen eettisyyden ja verranneet niitä "voitelurahoihin". Madoff vakuutti, että maksu välittäjälle ei vaikuttanut asiakkaan saamaan hintaan.


title: Bernard Madoff

text: Madoff toimi johtokunnan puheenjohtajana Yeshivan yliopiston Sy Syms School of Businessissa.


title: Bernard Madoff

text: FBI pidätti Madoffin 11. joulukuuta 2008 epäiltynä arvopaperihuijauksesta, sen jälkeen kun hänen kerrottiin kuvailleen liiketoimiansa ”mahtavaksi Ponzi-huijaukseksi”. Väitettyyn toimintaan liittyi hänen yrityksensä sijoitustoimintayksikkö eikä paremmin tunnettu markkinatakausyksikkö.


title: Bernard Madoff

text: Madoffia vastaan nostettiin syyte, jonka mukaan sijoittajat ovat menettäneet huijauksessa 50 miljardia dollaria. Madoff vapautettiin pidätyspäivänä 10 miljoonan dollarin takuita vastaan. SECin mukaan Madoff on tunnustanut FBI:n edustajalle, ettei hän voi perustella käytöstään tietämättömyydellä, ja että hän ”maksoi sijoittajille rahalla, jota ei ollut olemassa”. Madoffin asianajajan mukaan hän ”tekee kaikkensa selviytyäkseen näistä onnettomista tapahtumista”.


title: Bernard Madoff

text: Madoffin yhtiön suuret tuotot olivat herättäneet jo aiemmin ihmetystä. Todellinen tilanne paljastui, kun taantuman pelästyttämät sijoittajat alkoivat vetää rahojaan pois ja ilmeni, että rahasto oli käyttänyt uusien asiakkaiden rahoja vanhoille asiakkaille maksettuihin tuottoihin.


title: Bernard Madoff

text: Madoff ei joutunut vankilaan, vaan hänet vapautettiin takuuta vasten kotiarestiin luksusasuntoonsa. Joulun ja uudenvuoden aikana hän lähetti sukulaisilleen yli miljoonan dollarin arvosta koruja ja arvoesineitä. Syyttäjä vaati Madoffin vangitsemista velkojille mahdollisesti aiheutuneen vahingon vuoksi, mutta tuomari päätti 12. tammikuuta 2009 jättää hänet edelleen vapaalle jalalle.


title: Bernard Madoff

text: 12. maaliskuuta 2009 Madoff tunnusti oikeudessa syyllisyytensä kaikkiaan yhteentoista syytteeseen. Varsinainen tuomio luettiin 29. kesäkuuta 2009. Madoff tuomittiin 150 vuoden vankeusrangaistukseen. Hän joutuu mahdollisesti istumaan sen erityisen vaarallisille rikollisille tarkoitetussa tarkkaan vartioidussa vankilassa.


title: Bernard Madoff

text: Teoreettisesti Madoff vapautuisi vankilasta 14. marraskuuta 2139.


title: Bernard Madoff

text: United States Securities and Exchange Commission nosti 11. joulukuuta 2008 Madoffia vastaan erillisen siviilikanteen.


title: Bernard Madoff

text: Madoffin yhtiöön olivat tehneet sijoituksia monet pankit. Miljoona-, jopa miljarditappiota huijauksesta arvellaan koituneen ainakin espanjalaiselle Santanderille, ranskalaiselle BNP Paribasille ja japanilaiselle Nomuralle. Myös Nordealla on Madoffin rahastoissa sijoituksia noin 40 miljoonan euron edestä epäsuorasti rahastojen kautta. Itävaltalainen Medici-pankki kaatui Madoff-sijoitusten seurauksena. Juutalaisiin hyväntekeväisyysorganisaatioihin huijaus iski erityisen pahasti, sillä juutalaisessa yhteisössä sijoittaminen Madoffin rahastoihin tapahtui verkostomarkkinoinnin tapaan.


title: Bernard Madoff

text: HBO tuotti Madoffista kertovan tv-elokuvan. Elokuvan pääroolissa esiintyy Robert De Niro ja ensi-ilta elokuvalla oli toukokuu 2017.


title: Eväsrasia

text: Eväsrasiaksi kutsutaan laatikkoa, jossa säilytetään lounaseväitä. Monet ihmiset ottavat eväsrasioita mukaan esimerkiksi työpaikoille tai kouluihin. Eväsrasioita on monenlaisia, ja ne kertovat joskus, millainen niiden käyttäjä on. Ennen eväiden kuljettamiseen saatettiin käyttää esimerkiksi paperipusseja, mikä oli paljon epäkäytännöllisempää kuin nykyajan eväsrasiat.


title: Eväsrasia

text: Eväsrasia on erityisen suosittu Yhdysvalloissa, jossa ei yleensä ole järjestettyä työpaikka- tai kouluruokailua. Koululaisen varustukseen kuuluukin värikäs, usein sarjakuvahahmoilla koristettu eväsrasia. Amerikkalaiseen rasiasarjaan kuuluu yleensä myös yhteensopiva termospullo.


title: Darwin-seura

text: Darwin-seura on vuonna 2001 perustettu suomalainen poliittisesti, uskonnollisesti ja aatteellisesti sitoutumaton yhdistys, jonka tarkoituksena on edistää evoluutiobiologian tuntemusta ja tutkimusta sekä kehitysopillista lähestymistapaa eri tutkimusaloilla.


title: Darwin-seura

text: Seuran perustamisajatus lähti siitä, että Charles Darwinista ja hänen kehitysopistaan ei tiedetä tarpeeksi Suomessa. Perustajien mukaan kehitysopin sovellukset ovat myös olleet syrjittyjä esimerkiksi yhteiskuntatutkimuksessa. Seuran puheenjohtajana ja perustajajäsenenä toimi Osmo Tammisalo.


title: Helena Laine

text: Sirpa Helena Laine (o.s. Ekbom, s. 30. maaliskuuta 1955 Helsinki) on entinen suomalainen keihäänheittäjä ja kuulantyöntäjä. Hän edusti Turun Weikkoja ja häntä valmensivat Risto Lindfors ja Tarmo Laine.


title: Helena Laine

text: Laine putosi karsinnassa Ateenan 1982 EM-kilpailujen keihäskilpailussa. Los Angelesin olympialaisissa 1984 hän sijoittui 11:nneksi tuloksella 58,18 m. Hän edusti Suomea aikuisten maaotteluissa vuosina 1979–1990. Hän heitti keihäsennätyksensä 64,00 m (vanha malli) Salossa 1983. Kuulantyönnössä hänen ennätyksensä oli ulkoradoilla 15,11 (1982) ja sisäradoilla 15,44 (1982)


title: Helena Laine

text: Laine voitti keihäänheiton naisten Suomen-mestaruuden Helsingissä 1979 tuloksella 52,14 m. SM-hopeaa hän saavutti 1981, 1982, 1984, 1986 ja 1989 sekä SM-pronssia 1978, 1983, 1985, 1987 ja 1988. Kuulantyönnössä Laine saavutti ulkoradoilla SM-pronssia 1985 ja 1986. Sisäradoilla hän voitti Suomen-mestaruuden Turussa 1982 tuloksella 15,24 m.


title: Hyperäärellinen kunta

text: Hyperäärellinen kunta on matematiikassa tietyt ehdot täyttävät algebrallinen rakenne. Kunnan formula_1 sanotaan olevan hyperäärellinen, jos se on ylinumeroituva, kvasiäärellinen ja jokaisella absoluuttisesti kokonaisella E-algebralla formula_2, missä formula_3 on kunnan formula_1 alikunta ja formula_5, on olemassa E-algebrahomomorfismi formula_6. James Ax käytti hyperäärellisiä kuntia todistaessaan äärellisten kuntien alkeisteorian olevan ratkeava.


title: Rantamerbaupuu

text: Rantamerbaupuu ("Intsia bijuga") on tropiikissa kasvava puulaji, jota käytetään sisustuksessa ja huonekaluteollisuudessa. Se on Guamin kansallispuu.


title: Rantamerbaupuu

text: Rantamerbaupuu kasvaa 50 metriä korkeaksi. Sen lehdissä on yksi tai kaksi paria pyöreähköjä lehdyköitä. Vaaleanpunaiset kukat kasvavat terttuina. Hedelmä on nahkamainen, kova päärynänmuotoinen 8-24 cm pitkä palko, jossa on yhdestä yhdeksään siementä.


title: Rantamerbaupuu

text: Rantamerbaupuun kasvupaikkoihin kuuluvat Amerikan Samoa, Australia, Burma, Kambodža, Intia, Indonesia, Madagaskarin länsiosat, Malesia, Myanmar, Tyynenmeren saaret, Papua-Uusi-Guinea, Filippiinit, Seychellit, Tansania, Thaimaa ja Vietnam


title: Rantamerbaupuu

text: Merbau on kovaa, säilyttää muotonsa kuivuessaan ja kestää termiittien hyökkäyksiä. Siksi sitä on käytetty kasvualueillaan lattioihin, ikkunankehyksiin, kaappeihin ja vastaaviin. Sitä on tuotu Eurooppaan parkettimateriaaliksi.


title: Rantamerbaupuu

text: Metsäteollisuus tarvitsee ainakin 80 vuotta vanhoja puita. Luonnonvarainen merbau on harvinaista, salahakkuiden takia eräät maat ovat asettaneet vientirajoituksia mutta niiden kiertämisestä on vahvoja epäilyitä.


title: SOCOM: Confrontation

text: Socom: Confrontation on Slant Six Gamesin kehittämä ja Sony Computer Entertainmentin (SCE) julkaisema taktinen kolmannen persoonan ammuntapeli. Peli julkaistiin PlayStation 3:lle vuonna 2009.


title: SOCOM: Confrontation

text: Julkaisun aikaan pelissä havaittiin useita ongelmia verkkopelissä, mikä aiheutti kohua joidenkin pelaajien kesken. Peli sai myös erittäin huonot arvostelut, eikä sitä vastaanotettu odotetun lailla. Myöhemmin peliä on korjailtu useilla päivityksillä, ja suurin osa ohjelmointivirheistä on korjattu.


title: SOCOM: Confrontation

text: "Socom: Confrontationissa" ei ole yksinpeliä, koska peli pohjautuu täysin verkkomoninpeliin. Verkkomoninpelit pohjautuvat 2–32 pelaajan taisteluihin. Pelissä on mahdollista kustomoida omaa hahmoaan erilaisin asein ja vaattein.


title: SOCOM: Confrontation

text: Pelissä on seitsemän eri pelimuotoa.


title: Magnús Gissurarson

text: Magnús Gissurarson (noin 1175–1236) oli islantilainen roomalaiskatolinen pappismies, joka oli Islannin kahdeksas piispa vuosina 1216–1236. Hänen toimialueensa oli Skálholtin hiippakunta.


title: Páll Jónsson

text: Páll Jónsson (1155 – 29. marraskuuta 1211) oli islantilainen roomalaiskatolinen pappismies, joka oli Islannin seitsemäs piispa vuosina 1195 – 1211. Hänen toimialueenaan oli Skálholtin hiippakunta.


title: Doussie

text: Doussie ("Afzelia africana") on Afrikassa kasvava puulaji, jota on käytetty tiikin tilalla rakennus- ja huonekalupuuna.


title: Doussie

text: Doussie voi kasvaa 25 metriä korkeaksi ja halkaisijaltaan metrin mittaiseksi.


title: Doussie

text: Doussieta kasvaa laajoilla alueilla trooppisessa Afrikassa Ugandasta Sierra Leoneen asti. Hakkuiden myötä se on käynyt harvinaisemmaksi, ja luokitellaan nykyisin vaarantuneeksi lajiksi.


title: SBB-CFF-FFS

text: Sveitsin valtionrautatiet (, , , , ) on Sveitsin valtiollinen rautatieyhtiö. SBB:n kaikki osakkeet omistaa Sveitsin valtio. SBB on sekä liikenteenharjoittaja että ratainfrastruktuurin omistaja.


title: SBB-CFF-FFS

text: Schweizerische Bundesbahnen SBB on konsernin emoyhtiö, joka omistaa rataverkon ja siihen kiinteästi liittyvät osat kuten asemat. Henkilöliikenne tapahtuu pääosin emoyhtiön nimissä, mutta osa toiminnasta tapahtuu tytäryhtiöissä (RegionAlps, Thurbo AG, zb Zentralbahn AG, Sensetalbahn AG, Tilo SA). Saksan-paikallisliikenteen toteuttaa SBB GmbH. Tavaraliikenneyhtiö on SBB Cargo AG. Lisäksi SBB omistaa muun muassa vesivoimalaitosyhtiöitä, Gotthardin pohjatunnelia rakentavan AlpTransit Gotthard AG:n, matkatoimiston, vakuutusyhtiön ja kiinteistöyhtiöitä.


title: SBB-CFF-FFS

text: Vuonna 2015 SBB-konsernin liikevaihto oli 8,8 miljardia frangia, ja sen palveluksessa oli 30 000 työntekijää. Konsernin yhtiöiden omistaman rataverkon pituus oli 3 172 kilometriä.


title: SBB-CFF-FFS

text: Sveitsin rautatieverkko rakennettiin pääosin jo 1800-luvun jälkipuoliskolla: vuonna 1900 rataverkon pituus oli 3 789 kilometriä eli noin 75 % nykyisestä 5 035 kilometristä. Rakentajayhtiöt olivat yksityisiä tai kantonien omistamia. Vuosisadan lopulla useat rautatieyhtiöt joutuivat taloudellisiin vaikeuksiin suurten investointien, keskinäisen kilpailun ja taloudellisen taantuman takia. Tilanteen ratkaisemiseksi Sveitsissä järjestettiin vuosina 1895 ja 1898 kansanäänestys valtiollisen rautatieyhtiön perustamisesta ja yksityisten rautatieyhtiöiden valtiollistamisesta. Myönteisten päätösten jälkeen perustettiin liittovaltion rautatieyhtiö SBB.


title: SBB-CFF-FFS

text:
SBB:n toiminnan katsotaan alkaneen 1. tammikuuta 1902, kun usean rautatieyhtiön toiminta siirretiin SBB:n hoidettavaksi:
SBB:n toiminta laajeni edelleen, kun lisää yhtiöitä liitettiin siihen:


title: SBB-CFF-FFS

text: SBB:llä oli vuonna 1903 50 miljoonaa matkustajaa. Kuljetetun tavaran määrä oli tällöin yhdeksän miljoonaa tonnia. SBB:n rataverkon laajuus oli jo vuonna 1909 lähes nykyinen eli 2 648 kilometriä. Vuonna 2015 matkustajaliikenteen vastaavat luvut olivat yhdeksänkertaiset ja tavaraliikenteen noin kuusinkertaiset:


title: SBB-CFF-FFS

text: SBB harjoittaa matkustaja- ja tavaraliikennettä sekä vähäisessä määrin bussiliikennettä. Yhtiön junilla tehtiin vuonna 2015 yhteensä 442 miljoonaa matkaa ja matkustajasuorite oli 18,6 miljardia matkustajakilometriä (vuonna 2014 koko Sveitsissä 20,0 miljardia matkustajakilometriä). SBB Cargo AG:n kuljettaman tavaran määrä oli 51,1 miljoonaa tonnia, ja tavarasuorite oli 15,1 miljardia tonnikilometriä.


title: SBB-CFF-FFS

text: Sveitsin matkustajaliikenteen aikatauluissa lähtökohtana on vakiovuorovälit (): junat kulkevat joka tunti samaan aikaan, esimerkiksi 15 tai 60 minuutin välein.


title: SBB-CFF-FFS

text: SBB:n rataverkon junien täsmällisyys on korkea: vuonna 2015 vain joka kahdeksas (12,2 %) matkustaja saapui määräasemalleen yli kolme minuuttia myöhässä. Myöhästymisistä huolimatta jatkoyhteydet säilyivät 97 prosentille matkustajista. SBB:n rataverkon tavarajunista 25 % myöhästyi yli kolme minuuttia.


title: SBB-CFF-FFS

text: SBB:n kaukoliikenteen matkustajasuorite on vuonna 2015 13,5 miljoonaa matkustajakilometriä, noin 73 prosenttia kaikesta henkilöliikenteestä. Kaukoliikenteen reittejä ajetaan päivittäin keskimäärin lähes 190 000 kilometriä. Junissa oli keskimäärin 626 istumapaikkaa, joista käytössä oli 31,6 prosenttia. Merkittävimmät kaukoliikenteen reittivälit ovat:


title: SBB-CFF-FFS

text: Kaukoliikenteen lisäksi yhtiö liikennöi paikallisjunia (R, RE) lähes kaikilla rataosuuksillaan. SBB:n S-junia (lähijunia) kulkee Zürichin, Baselin, Lausannen, Zugin, Aargaun ja Luzernin alueilla.


title: SBB-CFF-FFS

text: Paikallisliikenteen matkustajasuorite oli vuonna 2015 5,0 miljoonaa matkustajakilometriä. Paikallisliikenteen reittejä ajettiin päivittäin keskimäärin noin 211 000 kilometriä. Junissa oli keskimäärin 297 istumapaikkaa, joista käytössä oli 22,7 prosenttia.


title: SBB-CFF-FFS

text: SBB:n kalustolla ajetaan kansainvälisen liikenteen junia Saksaan, Italiaan ja Itävaltaan. Lisäksi SBB on osakkaana Lyria SAS:ssa, joka harjoittaa TGV-liikennettä Sveitsin ja Ranskan välillä.


title: SBB-CFF-FFS

text: SBB Cargo on tavaraliikenteen operaattori.


title: SBB-CFF-FFS

text: SBB:llä on noin 2 000 veturia tai moottorivaunua, noin 2 400 matkustajavaunua sekä noin 6 500 tavaravaunua.


title: SBB-CFF-FFS

text: Henkilöliikenteen kalustoon kuului vuoden 2015 lopussa 335 veturia, 134 moottorijunan vetovaunua sekä 83 järjestelyveturia, yhteensä 552 erilaista vetolaitetta. Matkustajavaunuja oli kaikkiaan 2 359, joista 1 879 oli ykkös- tai kakkosluokan perusvaunuja, 21 matkatavaravaunuja, 415 ohjausvaunuja ja 44 ravintolavaunuja.


title: SBB-CFF-FFS

text: Kaukoliikenteen tyypillisiä junia ovat


title: SBB-CFF-FFS

text: SBB Cargon kalustossa oli vuoden 2015 lopussa yhteensä 941 vetolaitetta, joista 678 oli varsinaisia vetureita. Tavaravaunuja oli kaikkiaan 6 478.


title: SBB-CFF-FFS

text: SBB:n rataverkko on kokonaan sähköistetty, joten valtaosa liikenteestä hoidetaan sähkökäyttöisellä vetokalustolla. Dieselvetureita ja -koneita käytetään ratapihoilla, kunnossapitotöissä sekä sähkökatkosten varalta varavetureina. SBB:n sähkönhankinta vuonna 2015 oli 3,5 terawattituntia. Tästä SBB:n rataverkon kulutus oli noin 2,1 terawattituntia.


title: SBB-CFF-FFS

text: SBB omistaa kokonaan yhden vesivoimalaitosyhtiön ja osuuden viidestä yhtiöstä. Osan sähköstä SBB ostaa ja siirtää kahdeksan taajuusmuuntoaseman kautta junaverkkoon (15 kV, 16,7 Hz). SBB:n 132 kV sähkönsiirtoverkon pituus on 1 862 kilometriä.


title: Gissur Ísleifsson

text: Gissur Ísleifsson (1042–1118) oli islantilainen pappismies, josta tuli Islannin toinen piispa vuosiksi 1082–1118. Hän oli ensimmäisen piispan Ísleifur Gissurarsonin ja Dalla Þorvaldsdóttirin poika. Hänen toimialanaan oli Skálholtin hiippakunta.


title: Þorlákur Runólfsson

text: Þorlákur Runólfsson (1086–1133) oli islantilainen pappismies, josta tuli Islannin kolmas piispa vuodesta 1118 kuolemaansa 1133 asti. Hänen toimialueensa oli Skálholtin hiippakunta.


title: Yrjö Asikainen

text: Yrjö Asikainen () oli suomalainen jalkapalloilija. Hän oli pelipaikaltaan keskushyökkääjä.


title: Yrjö Asikainen

text: Asikainen edusti urallaan Viipurin Palloseuraa, Viipurin Susia, Ilves-Kissoja ja Kiffeniä. Hän voitti Suomen mestaruuden Ilves-Kissoissa vuonna 1950 ja Kiffenissä 1955. Asikainen voitti urallaan kolme kertaa SM-sarjan maalikuninkuuden sekä pelasi myös A-maajoukkueessa. Hän toimi aktiivisesti lajin parissa myös peliuransa jälkeen, muun muassa valmentajana nuorten maajoukkueessa ja Ilves-Kissoissa sekä lehdistön valmentajana Maajoukkue–Lehdistö-otteluissa. Asikainen oli myös Aamulehden avustaja. Hän toimi 25 vuotta Ilves-Kissojen perinteitä vaalivan Ilves-Kissojen Killan puheenjohtajana ja oli Palloliiton ainaisjäsen.


title: Taivaalliset tappajat

text: Taivaalliset tappajat (, ; "Chik yeung tin see") on Corey Yuenin vuonna 2002 ohjaama hongkongilainen toimintaelokuva. Pääosissa nähdään Shu Qi, Karen Mok ja Zhao Wei. Elokuvan englanninkielinen nimi juontuu juurensa The Carpentersin laulusta "Close to You", joka on vahvasti esillä elokuvassa.


title: Hasan Ali Toptaş

text: Hasan Ali Toptaş (s. 15. lokakuuta 1958 Çal, Denizli) on turkkilainen novelli- ja romaanikirjailija. Hänen ensimmäinen novellikokoelmansa ilmestyi 1987. Toptaşia on kutsuttu ”Turkin kirjallisuuden Franz Kafkaksi”. Hän hyödyntää teoksissaan metafiktiota ja intertekstuaalisuutta ja yhdistää absurdia ja surrealismia todellisuuskuvaukseen. Taustalla ovat Miguel de Cervantes ja Šeherazaden sadut.


title: Tekken Tag Tournament

text: Tekken Tag Tournament on Namcon kehittämä ja julkaisema neljäs julkaistu "Tekken"-peli. Peli julkaistiin kolikkopelinä vuonna 1999 ja seuraavana vuonna PlayStation 2:lle. Joulukuussa 2011 PlayStation 3:lle julkaistiin "Tekken Hybrid" -paketti, joka sisältää HD-päivitetyn version "Tekken Tag Tournamentista" sekä elokuvan "Tekken: Blood Vengeance".


title: Tekken Tag Tournament

text: "Tekken Tag Tounament" on ensimmäinen "Tekken"-peli PlayStation 2:lle. Pelin grafiikkaa ja musiikkia on paranneltu huomattavasti edellisiin "Tekken"-peleihin. Siinä oli myös eniten hahmoja, mitä on nähty, kunnes "Tekken 6" ja "Tekken Tag Tournament 2" julkaistiin. Ensimmäinen "Tag Tournament" sisältää 39 hahmoa, vaikka peli ei kuulu viralliseen "Tekken"-kaanoniin. Pelissä on kaikki aiempien "Tekkenien" hahmot lukuun ottamatta "Tekken 3":n Gonia ja Doctor Bosconovitchia. Peliin ollaan silti lisätty kaksi uutta hahmoa, Unknown (päävastus) ja Tetsujin (Mokujinin toinen asu). Pelissä on kaikki vanhat pelitilat, mutta myös uusi Tekken Bowl -minipeli, joka paikkaa Tekken Ball Moden. Pelissä voit pelata tällä kertaa kahdella hahmoa. Tätä tag-modea voi pelata melkein jokaisessa tilassa. Pelaaja valitsee pelitilan ja yhden hahmon sijasta kaksi. Tag-nappia painamalla pelattaessa hahmo vaihtuu.


title: Mariantyttäret (luterilainen kirkko)

text: Evankelisen Mariatien Mariantyttäret () on luterilainen sisaryhteisö, joka toimii Ruotsissa, Tanskassa ja Suomessa.


title: Mariantyttäret (luterilainen kirkko)

text: Mariantyttärien sääntökunnan perusti ruotsalainen Gunvor Paulina Norrman (1903–1985), sääntökuntanimeltään Paulina Mariantytär, 1900-luvun puolivälissä.


title: Mariantyttäret (luterilainen kirkko)

text: Sisaret antavat köyhyys-, puhtaus- ja kuuliaisuuslupaukset. Sääntökunnan novisiaatti on Ruotsin Vallbyn yhteisössä. Suomen sisarten yhteisö asuu Naantalissa.


title: Mariantyttäret (luterilainen kirkko)

text: Ruotsin Vadstenan Mariantyttäret ovat kuuluneet vuodesta 1988 lähtien katoliseen kirkkoon.


title: Mariantyttäret (luterilainen kirkko)

text: Mariantyttärien sääntökuntaa ei tule sekoittaa Saksassa toimivaan Basilea Schlinkin perustamaan Evankelisten Mariasisarten sääntökuntaan.


title: Vannes

text: Vannes (bretoniksi "Gwened") on kaupunki Ranskassa. Se on Morbihanin departementin prefektuuri, eli pääkaupunki, Bretagnen alueella "(région)".


title: Vannes

text: Se on perustettu yli 2000 vuotta sitten.


title: Vannes

text: Roomalaiset perustivat kaupungin 100-luvun lopulla eaa. nimellä "Darioritum". 400-luvulla Vannesiin perustettiin katolisen kirkon hiippakunta. Vannesin ensimmäinen hallitsija oli Waroch.


title: Dauphin (kaupunki)

text: Dauphin on kaupunki lounaisessa Manitobassa, Kanadassa. Ranskalaisen turkiskauppiaan poika François de La Vérendrye löysi Dauphininjärven vuonna 1739 ja nimesi sen Ranskan kruununperijän mukaan: "dauphin" oli Ranskan kuninkaan vanhimman pojan käyttämä aatelisarvo. Pian tämän jälkeen Fort Dauphin perustettiin. 1800-luvulla Fort Dauphin toimi Hudson's Bay Company yhtiön kauppapaikkana ja myöhemmin etappina siirtolaisille läntiseen Manitobaan. Ensimmäiset siirtolaiset saapuivat suurimmaksi osaksi Irlannista ja Skotlannista, myöhemmin alueelle muutti siirtolaisia Saksasta, Keski-Euroopasta ja Ukrainasta. Kaupunki perustettiin virallisesti vuonna 1898. Vuonna 2006 kaupungin väkiluku oli 7 906.


title: Dauphin (kaupunki)

text: Kaupungissa on tehty 1974-1979 perustuloon liittyvä MINCOME-kokeilu, johon osallistui 30 prosenttia asukkaista.


title: Diego Luna

text: Diego Dionisio Luna Alexander (s. 29. joulukuuta 1979 México) on meksikolainen näyttelijä.


title: Diego Luna

text:
Luna on näytellyt jo lapsesta alkaen elokuvissa, teatterissa ja televisiossa. Vuonna 1991 hän näytteli lyhytelokuvassa "El Último Fin de Año" ja vuonna 1992 telenovelassa "El Abuelo y Yo", jonka näyttelijöihin kuului hänen lisäkseen muun muassa Gael García Bernal. "El Abuelo y Yon" jälkeen hän näytteli 1990-luvulla myös kolmessa muussa telenovelassa. Lunan kansainvälinen läpimurtoelokuva oli vuonna 2001 ilmestynyt, Alfonso Cuarónin ohjaama "Ja äitiäs kans" ("Y tu mamá también"). Hänen roolihenkilönsä elokuvassa on Tenoch Iturbide, kun toista miespääosaa, Julio Zapataa näyttelee Gael García Bernal. Luna ja García Bernal jakoivat Venetsian elokuvajuhlilla syyskuussa 2001 Marcello Mastroiannin mukaan nimetyn parhaan uuden näyttelijän palkinnon (Premio Marcello Mastroianni).
Ensimmäinen yhdysvaltalaiselokuva, jossa Luna näytteli, on Julian Schnabelin ohjaama "Ennen yötä" ("Before Night Falls") vuodelta 2000. Elokuvan "Ja äitiäs kans" menestyksen jälkeen hän on näytellyt muun muassa yhdysvaltalaiselokuvissa "Frida" (2002), "Armoton maa" ("Open Range", 2003), "Terminaali" ("The Terminal", 2004) ja "Milk" (2008), joissa hän esiintyy sivuosissa, ja "Criminal" (2004), jossa hän näyttelee yhtä pääosaa (muissa pääosissa John C. Reilly ja Maggie Gyllenhaal). Hän on jatkanut näyttelemistä myös latinalaisamerikkalaisissa elokuvissa.


title: Diego Luna

text: Vuonna 2007 ilmestyi Lunan ensimmäinen elokuvaohjaus, "J.C Chávez", dokumentti, joka kertoo meksikolaisnyrkkeilijä Julio César Chávezista.


title: Diego Luna

text: Luna on ollut helmikuusta 2008 naimisissa Camila Sodin, joka näytteli hänen kanssaan elokuvassa "El Búfalo de la Noche" (2007), kanssa. Heille syntyi elokuussa 2008 lapsi, poika.


title: Diego Luna

text: Lunan äiti oli englantilaissyntyinen vaatesuunnittelija ja isä ooppera- ja teatterilavastaja. Hänen äitinsä menehtyi auto-onnettomuudessa Lunan ollessa kaksivuotias.


title: Manzhouli

text: Manzhouli () on piirikuntatason kaupunki, joka sijaitsee Kiinassa, Sisä-Mongolian autonomisella alueella, Hulunbuirin prefektuurissa. Se on liikenteeltään maan vilkkain maaraja-asema. Sen pinta-ala on 1 214 neliökilometriä ja sen väkiluku on noin 250 000 asukasta.


title: Manzhouli

text: Manzhouli on liikenteeltään Kiinan vilkkain maaraja-asema ja sen osalle kohdistuu 60% kaikesta viennistä ja tuonnista Venäjän federaatioon ja Itä-Euroopan maihin. Samalla se on myös yksi kolmesta merkittävästä Kiinan Venäjän puuntuonnin keskuksesta.


title: Manzhouli

text: 95% alueen väestöstä on han-kiinalaisia, loput mongoleja ja matsuja sekä määrältään vähälukuisempia vähemmistökansallisuuksia.


title: Plastun

text: Plastun (venäjäksi "Пластун") on kylä ja alue Primorjen aluepiirissä, jonne japanilainen Sumimoto Corporationin 45% omistama OAO Terneiles investoi kapasiteetiltaan 420 000 vuosikuutiometrin sahalaitoksen, jonka tavoitteena on käynnistyä tammikuussa 2008.


title: Plastun

text: Plastunissa toimii kolme OAO Terneilesin tytäryhtiötä:1998 Plastunin opettajat sulkivat koulun kahdeksi viikoksi maksamattomien palkkojen vuoksi. Hallinto tarjosi vastineeksi koululakon lopettamiseksi sitä, ettei kaikista virkavelvollisuuksien laiminlyönneistä syytettäisi oikeudessa.


title: Plastun

text: Sumimoto Corporation tuli Venäjän federaation puumarkkinoille 1996 ostamalla 11% Terneilesistä. Heinäkuussa 2007 se hankki lisää osuuksia ja omisti lopulta 45%. Yhtiön liikevaihto oli 2007 146 000 000 000 Yhdysvaltain dollarin tasoa.


title: Yves Navarre

text: Yves Henri Michel Navarre (24. syyskuuta 1940 – 24. tammikuuta 1994) oli ranskalainen kirjailija, joka voitti Goncourt-palkinnon vuonna 1980. Hän oli homo ja kuvasi teoksissaan usein homoseksuaalisuuteen liittyviä teemoja. Hänen romaanejaan ovat muun muassa Goncourt-palkinnon tuonut "Le Jardin d’acclimatation" (1980) ja AIDS:ia käsittelevä "Ce sont amis que vent emporte" (1991).


title: Yves Navarre

text: Navarre syntyi Condomissa ja opiskeli Lillen yliopistossa. Hän julkaisi ensimmäisen romaaninsa vuonna 1971 ja oli lisäksi näytelmäkirjailija. Asuttuaan Kanadassa hän palasi Ranskaan hieman ennen kuin teki itsemurhan barbituraattien yliannostuksella Pariisissa tammikuussa 1994.


title: Severus Konkola (jääkäri)

text: Severus Konkola () oli suomalainen jääkäriluutnantti ja oopperalaulaja. Hänen vanhempansa olivat tilanomistaja Severus Konkola nuorempi ja Hilma Olivia Hinkkala. Hänet vihittiin avioliittoon vuonna 1917 Betty Härlingin kanssa. Konkola on haudattu Helsinkiin.


title: Severus Konkola (jääkäri)

text: Konkola kirjoitti ylioppilaaksi Tampereen reaalilyseosta vuonna 1907 ja liittyi Hämäläis-osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1909 ja 1912–1915 sekä Berliinin kauppakorkeakoulussa vuonna 1910. Hän suoritti oikeustutkinnon vuonna 1915 ja otettiin auskultantiksi Turun hovioikeuteen. Yliopisto-opintojensa ohella hän otti myös laulutunteja A. Ojanperän oppilaana. Suomen sisällissodan jälkeen hän matkusti Saksaan jatkamaan lauluopintojaan professori Bachnerin oppilaana. Saksasta hän matkusti myöhemmin Italiaan jatkamaan lauluopintojaan Milanossa maestro Lauran oppilaana.


title: Severus Konkola (jääkäri)

text: Konkola liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 31. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan täydennysjoukkoon 5. maaliskuuta 1917, josta hänet laskettiin opintolomalle Dresdeniin lauluopintoja varten. Hän palasi takasin komppaniaansa 10. lokakuuta 1917.


title: Severus Konkola (jääkäri)

text: Konkola saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Krenatöörirykmentin III Seinäjoen pataljoonan 3. komppaniaan ja otti osaa sisällissodan taisteluihin Länkipohjassa, Orivedellä, Vääksyn-Kangasalan akselilla, Moision-Lempäälän akselilla ja Vesilahdella sekä Viipurissa. Konkola haavoittui lievästi 30. maaliskuuta 1918.


title: Severus Konkola (jääkäri)

text: Konkola siirrettiin toukokuun alkupuoliskolla vuonna 1918 3. Jääkärirykmenttiin, joka nimettiin myöhemmin Savon jääkärirykmentti 3:ksi. Konkola kumminkin sairastui ja joutui pois palveluksesta, mutta palasi sairauslomalta rykmenttiin 10. lokakuuta 1918 oikeastaan vain erotakseen armeijasta 22. lokakuuta 1918.


title: Severus Konkola (jääkäri)

text: Vuonna 1923 Konkola sai kiinnityksen bassobarytonina Leipzigin oopperaan, josta hän siirtyi Westfaleniin Haagenin oopperaan vuonna 1924. Suomeen Konkola palasi vuonna 1925 ja sai kiinnityksen Helsingin suomalaiseen oopperaan, missä hän lauloikin vuoteen 1931 saakka. Hänen huomattavimpia osiaan Helsingin suomalaisessa oopperassa olivat:


title: Maininki Sippola-Wilska

text: Pirkko Anna Maininki Josefiina Sippola-Wilska (24. syyskuuta 1917 Helsinki – 24. marraskuuta 2008 Helsinki) oli suomalainen laulaja ja kansakoulunopettaja.


title: Maininki Sippola-Wilska

text: Sippola-Wilskan puoliso oli elokuvajärjestäjä Kaarlo Johannes Wilska. Heidän lapsensa ovat Lea, Lauri, Anna ja Eeva Sippola-Wilska.


title: Rodriguezindodo

text: Rodriguezindodo eli solitääri ("Pezophaps solitaria") oli lentokyvytön, sittemmin sukupuuttoon kuollut kyyhkylintu, joka eli Intian valtameressä sijaitsevalla Rodriguesin saarella. Se oli mauritiuksendodon ("Raphus cucullatus") lisäksi ainoa dodojen heimoon ("Raphidae") kuulunut laji.


title: Rodriguezindodo

text: Rodriguezindodo oli kooltaan noin 83 senttimetriä pitkä ja painoi noin 20 kilogrammaa.


title: Rodriguezindodo

text: Rodriguezindodo eli kuivissa metsissä ja mahdollisesti pensaikoissa. Laji muni yhden munan maassa olevaan pesään.


title: Rodriguezindodo

text: Ensimmäinen maininta rodriguezindodosta on ranskalaisen hugenotin François Leguat’n matkakertomuksessa "Voyages et aventures de François Leguat et de ses compagnons en deux isles désertes des Indes orientales" vuodelta 1708. Leguat kumppaneineen rantautui Rodriguesille vuonna 1691 ja he asuivat saarella kaksi vuotta. Leguat kuvailee rodriguezindodon kesyksi ja etenkin nuorten yksilöiden aromia herkulliseksi.


title: Rodriguezindodo

text: Metsästys ja villiintyneiden kissojen saalistus romahduttivat lajin kannan, ja rodriguezindodo kuoli sukupuuttoon mahdollisesti jo 1730-luvulla, mutta viimeistään 1760-luvulla. Yhtään kokonaista yksilöä ei ole säilynyt, vain suuri joukko yksittäisiä luita on kerätty ja museoitu.


title: Terneiles

text: OAO Terneiles (venäjäksi ОАО "Тернейлес") Primorjen aluepiirissä sijaitseva yhdeksän tytäryritystä omistava suuri mekaanisen puunjalostusteollisuuden yritys, joka sai 2000-luvun alussa suuret hakkuuoikeudet alkuperäiskansalle osoitetuille metsäalueelle.


title: H-talo

text: H-talo (aiemmin myös H-tavaratalo) on 1. maaliskuuta 1966 avattu, Suomen ensimmäinen kauppakeskus. Se sijaitsee Kuopion torin lounaiskulmalla. Kauppakeskuksen kolmeen kerrokseen on sijoittunut noin 15 liikettä. Vuonna 2007 H-talon kävijämäärä oli 2,3 miljoonaa ihmistä.


title: H-talo

text: Kauppakeskuksen 4 400 neliömetriä liiketilaa sisältävän rakennuksen on suunnitellut kuopiolainen arkkitehti Kaj Michael, mutta sitä on uudistettu useaan otteeseen.


title: H-talo

text: Kauppakeskuksen tontti on ollut 1800-luvulta alkaen Hallmanien kauppiassuvun hallussa. Ensimmäisen rakennushakemuksen, silloisen Pohjoisen Vuorikadun ja Kauppakadun kulmaan teki Birger Hallman vuonna 1882. 1900-luvun alussa asuintilojen lisäksi talossa sijaitsi Hallman-yhtiöiden pääkonttori sekä lentoyhtiö Aeron (nyk. Finnair) toimisto. 1950-luvulla kortteliin sijoittui Kuopion paitatehdas, mutta seuraavalla vuosikymmenellä sen puurakennus purettiin nykyisen kauppiastavaratalon tieltä.


title: H-talo

text: Tammikuussa 2016 uutisoitiin Kuopion torinkulman kehittämishankkeesta, joka saattaisi vaikuttaa myös H-taloon.


title: Themisto

text: Themisto () oli kreikkalaisessa mytologiassa Athamaan kolmas ja viimeinen vaimo. Lähteistä riippuen hän synnytti tälle joko kaksi tai viisi lasta.


title: Themisto

text: Kun Athamas palasi toisen vaimonsa Inon luokse, Themisto halusi kostaa Inolle surmaamalla kaikki tämän lapset. Niin hän käski palvelijansa pukea kaikki lapsensa valkoisiin ja Inon lapset mustiin vaatteisiin. Ino kuitenkin vaihtoi vaatetusten värit, ja pimeässä Themisto surmasikin vahingossa omat poikansa. Asian selvittyä hänelle hän surmasi itsensä.


title: Gruppa Titan

text: Gruppa Titan () on monialainen venäläinen holdingyhtiö, joka toimii Arkangelin alueella. Yritysyhmän perusti lääkäri Vladimir Kruptšak vuonna 1990, jolloin se aloitti polttoainekaupalla. Vuonna 2009 Gruppa Titaniin kuuluu noin 20 yritystä. Sen perustoiminta on metsäteollisuudessa. Yhtymän hallussa on Luoteis-Venäjän suurin sahayritys Lesozavod 25 sekä yhdeksän puunkorjuuyhtiöitä, jotka ensisijaisesti toimittavat puuta Lesozavod 25:lle ja Arkangelin kartonkitehtaalle. Yhtiön muita toimialoja ovat kiinteistöala, hotelli- ja matkailuala (hotelli Dvina sekä Malyje Karely -matkailukylä), turvallisuuspalvelut sekä ajoneuvojen huolto- ja varaosapalvelut.


title: Gruppa Titan

text: 2000-luvun alussa yhtiö oli myös hallinnoimassa Novodvinskissä sijaitsevaa suurta Arkangelin kartonkitehdasta, jonka pääomistus kuitenkin on itävaltalaisella holdingyhtiöllä.


title: Gerdy Troost

text: Gerhardine ”Gerdy” Troost o.s. Andresen (3. maaliskuuta 1904 Stuttgart – helmikuu 2003 Bad Reichenhall) oli saksalainen arkkitehti, Adolf Hitlerin suosikkiarkkitehti Paul Ludwig Troostin vaimo ja Hitlerin ystävä.


title: Gerdy Troost

text: Gerdy tutustui arkkitehti Paul Ludwig Troostiin 1923. Seuraavana vuonna he muuttivat yhdessä Müncheniin ja menivät naimisiin 1925. Hän tutustui Hitleriin miehensä kautta 1930 ja liittyi itsekin Saksan kansallissosialistiseen työväenpuolueeseen 1932. Paul Ludwig kuitenkin kuoli 1934, ja Gerdy otti miehensä yrityksen johtoonsa yhdessä Leonhard Gallin kanssa. Gerdy pysyi Hitlerin ystävänä ja oli tämän seurana taidenäyttelyvierailuilla. He keskittyivät suunnittelemaan tilaustöinä taide-, lahja- ja sisustusesineitä natsi-Saksan johtajille sekä osallistuivat muun muassa Paul Ludwig Troostin suunnitteleman Münchenin Saksalaisen taiteen talon rakentamiseen. Gerdy toimi talon johtokunnassa. Hitlerin syntymäpäivänä vuonna 1937 Gerdy nimitettiin saksalaisen arkkitehtuurin professoriksi. Seuraavana vuonna hän julkaisi natsi-Saksan rakennusarkkitehtuuria käsittelevän kirjan "Das Bauen im neuen Reich". Gerdy pysytteli Hitlerin lähettyvillä toimien neuvonantajana arkkitehtonisissa kysymyksissä sodan loppuun asti.


title: Gerdy Troost

text: Sodan jälkeen denatsifikaatio-oikeus antoi hänelle lievän tuomion natsien tukemisesta ja yhteistyöstä: hän sai sakkoja 500 markkaa ja hänet asetettiin ammatinharjoituskieltoon kymmeneksi vuodeksi. Kiellon jälkeen Gerdy jatkoi työtä arkkitehtina. Vuoden 1945 jälkeen hän oli Winifred Wagnerin läheinen ystävä.


title: Lyhytnokkakakadu

text: Lyhytnokkakakadu ("Zanda latirostris") on australialainen papukaijalaji.


title: Lyhytnokkakakadu

text: Lyhytnokkakakadun pituus on 53–58 cm ja paino keskimäärin 730 g. Sen höyhenpuku on musta, kaulan sivuilla ja pyrstössä on valkoiset kuviot. Koiraan nokka on kokonaan musta ja paljas silmärengas on tumman vaaleanpunainen, kun taas naaraan nokka on vaaleanharmaa, silmärengas on harmaa ja poskilaikku pienempi.


title: Lyhytnokkakakadu

text: Laji luettiin aikaisemmin mustakakadun ("Zanda funereus") alalajiksi.


title: Lyhytnokkakakadu

text: Lyhytnokkakakadut elävät Lounais-Australiassa. Lajin kokonaispopulaatio on noin 60 000 yksilöä, joka on jakaantunut neljään erillispopulaatioon. Lajin taantuminen alkoi 1970-luvulla ja se on uhanalainen. Suuri osa sen elinympäristöstä on muokattu vehnäpelloiksi. Lajin munia ja poikasia myös kerätään laittomasti.


title: Lyhytnokkakakadu

text: Lyhytnokkakakadut elävät kuivahkoilla metsä- ja pensaikkomailla, etenkin eukalyptusmetsiköissä. Ne lisääntyvät enimmäkseen sisämaassa ja pesimättömien lintujen parvet vaeltelevat rannikkoseuduilla. Parvissa saattaa olla jopa 5 000 yksilöä.


title: Lyhytnokkakakadu

text: Pesä on yleensä joko elävän tai kuolleen eukalyptuspuun kolossa. Pari valitsee yleensä aina uuden pesäkolon. Pesäkolon syvyys vaihtelee 0,25 metristä kuuteen metriin. Naaras munii yhden tai kaksi munaa, joita se hautoo 28–29 päivää. Kaksimunaisissa pesissä 95 %:ssa tapauksia myöhemmin kuoriutunut poikanen kuolee 48 tunnin kuluessa. Aluksi naaras huolehtii yksin poikasesta, parin-kolmen viikon kuluttua myös koiras osallistuu ruokintaan. Poikaset jättävät pesän 10–11 viikon ikäisinä, mutta ovat vielä sen jälkeen riippuvaisia emoistaan useiden kuukausien ajan. Naaras on sukukypsä neljän tai viiden vuoden ikäisenä. Lyhytnokkakakadut elävät luonnossa vähintään 19-vuotiaiksi.


title: Lyhytnokkakakadu

text: Lyhytnokkakakadut syövät puiden siemeniä ("Banksia", "Dryandra", "Hakea", "Grevillea", "Allocasuarina", "Eucalyptus", "Pinus"), kukkivien puiden mettä ("Dryandra", "Lambertia", "Callistemon", "Banksia" ja "Eucalyptus") sekä hyönteisten toukkia.


title: Kirkonkello

text: Kirkonkello on kirkon tornissa tai sen läheisyydessä erillisessä kellotapulissa soitettava suuri metallinen kello. Sellaisia on käytetty kristillisissä kirkoissa varhaiskeskiajalta saakka.


title: Kirkonkello

text: Kirkonkellot valmistetaan tavallisimmin "kellometalliksi" kutsutusta pronssilaaduista, joka sisältää noin 80 % kuparia ja 20 % tinaa. Maailman suurin kirkonkello on Tsaarin kello Moskovan Kremlissä. Se on 6,14 metriä korkea ja painaa 200 tonnia, ja valmistettiin vuosina 1733–1735. Kello vaurioitui jo valimossa, ja on esillä rikkinäisenä jalustalla.


title: Kirkonkello

text: Suomen suurin kirkonkello on Suomenlinnan kirkon erillisessä kellotapulissa Helsingissä. Se on valettu Moskovassa ja painaa 6683 kiloa.


title: Kirkonkello

text: Kirkonkelloja soitetaan yleensä jumalanpalvelusten alkamisen merkiksi sekä myös esimerkiksi häiden tai hautajaisten merkiksi. Joissakin kirkoissa niitä soitetaan muutoinkin tasatunnein. Niitä saattaa olla useampiakin, niin että ne soittavat jotakin sävelmää. Esimerkiksi Helsingin Kallion kirkon seitsemän pronssikelloa soittavat joka päivä klo 12 ja 18 Jean Sibeliuksen kirkkoa varten säveltämää kellokoraalia.


title: Kirkonkello

text: Toisen maailmansodan aikana Helsingin ilmatorjunta käytti kirkonkelloja varoittaakseen kaupunkilaisia lähestyvistä ilmahyökkäyksistä.


title: Nitrosyylikloridi

text:
Nitrosyylikloridi (ClNO) on kloorin, typen ja hapen muodostama molekyyliyhdiste, jota syntyy muun muassa kuningasveden hajoamistuotteena. Huoneenlämpötilassa aine on kellertävä ja pistävän hajuinen kaasu. Nesteenä aine on punaista.
Nitrosyylikloridia voidaan valmistaa monella eri tavoilla. Yksi käytetyimmistä tavoista on nitrosyylikloridin kerääminen kuningasveden valmistuksen yhteydessä. Tässä reaktiossa reagoivat vahvat typpihappo- ja suolahappoliuokset. Reaktion sivutuotteena syntyy kloorikaasua.
Vaikka kuningasvettä oli käytetty metallien liuottamiseen jo kauan, vasta 1831 Edmund Davy huomasi nitrosyylikloridikaasun muodostumisen.


title: Nitrosyylikloridi

text:
Ainetta voidaan valmistaa myös eri typen oksidien reaktioilla. Typpioksidin hapettamisessa syntyy dityppitrioksidia, joka reagoi suolahapon kanssa muodostaen nitrosyylikloridia.
Nitrosyylikloridia syntyy myös typpidioksidin ja suolahapon reagoidessa keskenään.
Ainetta on mahdollista valmistaa myös dityppitrioksidin ja tionyylikloridin reaktiolla.
Myös nitrosyylirikkihapon ja suolahapon reaktio tuottaa nitrosyylikloridia.


title: Nitrosyylikloridi

text: Nitrosyylikloridia käytetään muun muassa orgaanisessa synteesissä nitroso- ja α-kloorioksiimiyhdistetiden tuottamiseen.


title: Nitrosyylikloridi

text: Aine on myrkyllistä ja aiheuttaa hengitettynä hengenahdistusta ja yskää. Aine on voimakas hapetin ja kykenee myös syövyttämään metalleja. Nitrosyylikloridin reagoidessa veden kanssa reaktiotuotteina syntyy suolahappoa ja typen oksideja. Veteen joutuessaan aine on eliöstölle vaarallista.


title: Russian Timber Group

text: Russian Timber Group Limited on Jerseylle rekisteröity mekaanisen metsäteollisuuden holdingyhtiö, joka toimii Venäjän federaatiossa Amurin ja Irkutskin alueilla. Sillä on 3, 3 miljoonaa kuutiometriä vuosittaisia hakkuuoikeuksia.


title: Russian Timber Group

text: Yhtiö vie puutuotteita pääasiassa Kiinaan.


title: Anthony Bonsante

text: Anthony Bonsante (s. 28. lokakuuta 1970 Shakope, Minnesota) on yhdysvaltalainen ammattinyrkkeilijä. Hän oli mukana The Contender-Haastaja ohjelmassa.


title: Anthony Bonsante

text: Bonsantella on kaksi lasta jotka toimivat hänen inspiraatioinaan kehässä. Anthonyn vaimon nimi on Tanya.


title: Anthony Bonsante

text: Bonsante otteli ennen haastajaa itsellensä tilaston 25-4-3. Vastustajat olivat suurimmaksi osaksi keskinkertaisia, mutta Bonsanten uran suurimmat voitto olivat Jonathan Cornia(42-4-1) ja Tony Ayala Jr:ia (31-1-0) vastaan. Viimeksi mainittua vastaan Bonsante voitti IBA:n ylemmän keskisarjan mestaruuden. Vuonna 2004 Bonsante kohtasi Peter Manfredo Jr:n WBO NABO-mestaruusottelussa. Manfredo voitti jokaisen erän ja toi Bonsantelle uransa neljännen tappion.


title: Anthony Bonsante

text: Anthony "The Bullet" Bonsante päätyi Lännen joukkueeseen. Hän otteli kuudentena ensimmäisellä kierroksella. Alun perin hän oli luvannut ottelevansa Jimmy Langen kanssa, mutta vaihtoi viime hetkellä Brent Cooperiin. Tämän päätöksen myötä hän sai monta vihamiestä hetkeksi aikaa (muun muassa Joey Gilbert ja Ishe Smith). Anthony voitti ottelunsa jä jatkoi toiselle kierrokselle. Toisella kierroksella Bonsante loukkasi jalkansa pahasti ja pelkäsi joutuvansa otteluun ennen parantumista. Hän otteli toisen kierroksen viimeisellä kierroksella Jesse Brinkleytä vastaan. Anthony oli voitolla, mutta Jesse tyrmäsi hänet viimeisessä erässä. Ennen finaaliottelua hän otteli Ishe Smithiä vastaan näytösottelun. Anthony hävisi tämän ottelun.


title: Anthony Bonsante

text: Bonsante jatkoi uraansa kohtaamalla Jesse Brinkleyn viisi-eräisessä uusinta-ottelussa. Brinkley vei ottelusta kyseenalaisen pistevoiton.


title: Anthony Bonsante

text: Bonsanten ura jatkui vuoristoratamaisesti vuoteen 2010 saakka, jolloin hän koki tappion kehienkiertolaista, Robert Klieweriä vastaan(10-12-2). Loppu-uransa aikana Bonsante koki tappiot mm. Allan Greenille, Adonis Stevensonille, John Duddylle ja Andy Kollelle.


title: NLK (yritys)

text: NLK - Natsionalnaja Lesoindustrialnaja Kompanija on monialainen Venäjällä toimiva mekaanisen metsäteollisuuden yritys. Se on pääasiassa puutalovalmistaja, mutta se on integroitunut vertikaalisesti taaksepäin talonvalmistuksen tarvitsemaan puutavarantuotantoonkin.


title: Eero Sangi

text: Eero Sangi (s. 10. helmikuuta 1979 Liminka) on suomalainen lentopalloilija. Hän syntyi Sangin urheilijaperheeseen Limingan Selkäsenkylällä. Sangi harrasti urheilua nuorena monipuolisesti. Hän pelasi puolustajan paikkaa jääkiekkojoukkueessa, ja oli jalkapalloharrastuksessaan lähellä pohjoisen aluejoukkueen portteja, mutta perheessäkin suositusta lentopallosta tuli kuitenkin hänen omin lajinsa.


title: Eero Sangi

text: D-juniori-iässä Sangi liittyi Limingan Niittomiesten lentopallojoukkueeseen, jossa hän vietti juniorivuotensa. Limingan ajan jälkeen joukkueeksi valikoitui naapuriseura Oulun Etta. Loukkaantumiset alkoivat pian haitata uraa, jolloin Sangi alkoi panostaa opiskeluun täysipäiväisen urheilun sijaan. Kun loukkaantumiset alkoivat vähitellen helpottaa, hän allekirjoitti 2002-2003 kaudeksi liigasopimuksen Keski-Savon Paterin kanssa. Hyvän tulokaskauden jälkeen Sangi palasi kotiseudulleen vahvistamaan Kempeleen Pyrinnön 1-sarjan joukkuetta. Seuraava kausi meni saman sarjan Ettassa.


title: Eero Sangi

text: Kaudeksi 2006-2007 Sangi palasi SM-liigaan. Tällä kertaa joukkue oli edelliskauden päätteeksi liigaan noussut Kempeleen Lentopallo. Kausi sujui vaihtelevasti niin joukkueelta kuin Sangiltakin ja päättyi lopulta pettymykseen pudotuspelien ensimmäiselle kierrokselle. Kesän aikana polvivamma uusiutui, ja Sangi siirtyi takaisin kolmossarjan kasvattajaseuraan Limingan Niittomiehiin. Kausi Niittomiehissä sytytti liigahaaveet uudelleen, ja Sangi lähti KempeLen joukkueeseen keskimieheksi.


title: Norwood

text: Norwood on islantilainen monialayritys, joka harjoittaa rakennustarvikkeiden valmistusta, erikoisvähittäiskauppaa, päivittäistavara- ja elintarvikekauppaa ja mekaanista metsäteollisuutta myös Latviassa, Ruotsissa ja Venäjällä.


title: Making Movies (yritys)

text: Making Movies – Nordberg & Aho Oy on helsinkiläinen elokuva- ja televisiotuotantoyhtiö. Yhtiön perustajat ja osakkeenomistajat ovat Kai Nordberg ja Kaarle Aho. Vuodesta 1996 toiminut yhtiö on tuottanut yli 70 dokumentti- ja lyhytelokuvaa ja myös pitkiä näytelmäelokuvia.


title: Ishe Smith

text: Ishe Oluwa Buni kula shane Kamau Ali "Sugar Shay" Smith (s. 22. heinäkuuta 1978 Las Vegas) on yhdysvaltalainen nyrkkeilijä.


title: Ishe Smith

text: Ishe on kristitty ja on naimisissa vaimonsa Latoyan kanssa ja heillä on poika.


title: Ishe Smith

text: Smithin ura alkoi menestyksekkäästi 14 voiton putkella jolla hänet valittiin mukaan Contender - Haastaja-ohjelmaan. Uransa aikana hän kohtasi tulevan joukkuetoverinsa Alfonso Gomezin ja Haastajan toisen kauden suosikin Norberto Bravon, joista molemmista Ishe otti pistevoitot.


title: Ishe Smith

text: Ishe "Sugar Shay" Smith päätyi The Contenderin ensimmäisellä tuotantokaudella lännen joukkueeseen.


title: Ishe Smith

text: Ensimmäisestä päivästä lähtien Smith oli riidoissa Ahmed Kaddourin kanssa. Peter Manfredon ja Jesse Brinkleyn lehdistötilaisuuksissa hän haukkui heidän nyrkkeilytilastojaan ja sen takia muut alkoivat olla häntä vastaan. Smith ja Kaddour ottelivat ensimmäisen kierroksen kolmannessa ottelussa. Ottelu oli tasainen, mutta kilpailun ennakkosuosikki Smith voitti ottelun.


title: Ishe Smith

text: Kun Anthony Bonsante päätti otella Brent Cooperia vastaan, vaikka oli luvannut kohdata Jimmy Langen, Smith suuttui Bonsantelle pahasti ja alkoi inhota häntä.


title: Ishe Smith

text: Toisella kierroksella hän ja Jesse Brinkley olivat käydä aamiaispöydässä toistensa kimppuun, mikä johtui Smithin töykeästä käytöksestä Brinkley'ä kohtaan. Tämän välikohtauksen jälkeen Brinkley järjesti ottelun Ishen ja Sergio Moran välille. Ishe hävisi ottelun Sergio nopeuden ja oveluuden takia.


title: Ishe Smith

text: Caesar's Palacessa järjestetyissä finaaleissa käytiin finaali- ja pronssiotteluiden lisäksi myös kolme näytös-ottelua, joiden otteluparit olivat fanien valitsemat. Yksi näistä oli kaunamatsi Ishen ja Anthonyn välillä. Ishe voitti tämän paljon odotetun ottelun.


title: Ishe Smith

text: Haastajan jälkeen Smith otti voitot Patrick Thompsonista ja Oscar Gonzalezista. Voittoputki päättyi Smithin kohdattua Sechew Powellin. Powell voitti 10-eräisen ottelu kaikkien tuomarien korteissa pistein 97-92.


title: Ishe Smith

text: Seuraavaksi Smith kohtasi Carlos De la Cruzin, josta hän otti tyrmäysvoiton.


title: Ishe Smith

text: Smith kohtasi uransa kolmannen tappion kohdatessaan Joel Julion. Täpärä ottelu päättyi Julion voittoon pistein 96-94,96-94 ja 97-93.


title: Ishe Smith

text: Smithin ura jatkui menestyksellisesti. Hän voitti kukistamattoman Pawel Wolakin ja Chris Grayn.


title: Ishe Smith

text: 22.8.2009 Smith kohtasi voittamattoman Daniel Jacobsin WBO:n pohjois-amerikan mestaruusottelussa(NABO). Smith hävisi ottelun yksimielisin pistein.


title: Ishe Smith

text: 16.7.2010 Smith kohtasi voittamattoman Fernando Guerreron pohjois-amerikan mestaruusottelussa(NABF). Jälleen kerran ottelu päättyi Smithin yksimieliseen pistetappioon.


title: Ishe Smith

text: boxrec.com


title: Kaepa

text: Kaepa on yhdysvaltalainen urheilujalkinevalmistaja. Yritys valmistaa jalkineita muun muassa lentopalloilijoille ja cheerleadereille.


title: Koti-idea

text: Koti-Idea (myös nimellä Tasokaluste) oli suomalainen huonekaluketju. Parhaimmillaan yrityksellä oli lähes 40 myymälää. Yritys toimi eri omistuksessa syksyyn 2005 asti nimellä Tasokaluste, jolloin ketju myytiin ja uudet omistajat muuttivat sen nimen vuonna 2006 Koti-Idea Oy:ksi. Yritys teki ensimmäisen konkurssin vuonna 2009 ja toisen vuonna 2010. Yritys oli jonkin aikaa myös virolaisomistuksessa vuonna 2009.


title: Koti-idea

text:
Alkuperäinen suomalaisomisteinen Koti-Idea Oy ajautui konkurssiin 7. helmikuuta 2009. Entinen pääomistaja Mauri Ikola myi hetkeä ennen konkurssia Koti-Idea Oy:n liiketoiminnan ja 28 myymälää aiemmin Koti-Idean ketjujohtajana toimineelle Niko Romanaiselle ja virolaiselle sijoittajataholle.
Romanaisen johdolla perustetun uuden yrityksen nimeksi tuli Suomen Koti-Idea Oy.


title: Koti-idea

text: Konkurssiin haetun Koti-Idea Oy:n nimi yritettiin muuttaa ennen konkurssia Suomen Soffa ja Sisustus Oy:ksi, mikä aiheutti sekaannusta toisen huonekaluketjun, Suomi-Soffan, kanssa. Patentti- ja rekisterihallituksen vaatimuksesta nimi palautettiin myöhemmin alkuperäiseksi. Nimisekoilu aiheutti haittaa Suomi-Soffalle, kun se joutui perättömän konkurssihuhun kohteeksi.


title: Koti-idea

text: Koti-Idea Oy:n konkurssissa vanhat velat, kuten vuokrat, ja kahdeksan kannattamatonta myymälää jäivät konkurssipesän hoidettavaksi.


title: Koti-idea

text: Velkojat ilmoittivat saataviensa Koti-Idea Oy:ltä olevan 107,7 miljoonaa euroa, ja konkurssia väitettiin yhdeksi viime vuosien suurimmista, mutta pesäluettelon mukaan velat ovat kuitenkin alle 30 miljoonaa euroa. Konkurssipesän varat olivat vain noin 2,4 miljoonaa euroa. Suurimmat velkojat olivat entisen pääomistajan Mauri Ikolan yritykset (muun muassa Masa-Trade ja Vepsäläinen) 16 miljoonalla eurolla ja Sampo-pankki 11 miljoonalla eurolla.


title: Koti-idea

text: Tästä konkurssista aloitettiin talousrikosepäilyjen vuoksi poliisitutkinta maaliskuussa 2010. Päijät-Hämeen poliisi ilmoitti 4. elokuuta 2011 yli 2 600-sivuisen esitutkinnan valmistuneen. Esitutkinnan mukaan poliisi epäili Koti-Idea Oy:n kahden johtohenkilön myyneen liiketoiminnan alihintaan Suomen Koti-Idea Oy:lle. Lisäksi epäiltiin lakia rikotun kirjanpidossa sekä läheisvelkojia suosimalla. Asia siirrettiin syyttäjälle syyteharkintaa varten. Syyttäjä teki asiasta syyttämättäjättämispäätöksen 1. syyskuuta 2011 näyttöjen puuttuessa.


title: Koti-idea

text: Keväällä 2014 valtakunnansyyttäjänvirasto kuitenkin määräsi asiassa lisätutkinnan, eli Koti-Ideaan ja entiseen Vepsäläiseen liittyvää juttua alettiin tutkia uudelleen. Tutkinnassa olevat summat ovat noin miljoona euroa. Rikoksesta epäiltynä on 5–6 henkilöä.


title: Koti-idea

text: Suomalainen SM-Holding Oy osti Suomen Koti-Idea Oy:n marraskuussa 2009. Vuoden 2009 lopussa Suomen Koti-Idea Oy ilmoitti ottavansa asteittain käyttöön vanhan Tasokaluste-nimen. Keväällä 2010 Suomen Koti-Idea Oy:n oli tarkoitus pyrkiä yrityssaneeraukseen. Yrityssaneeraushakemus ei kuitenkaan koskisi neljää kauppiasvetoista myymälää, jotka markkinoivat itseään jo uudella nimellä. Muutaman viikon kuluttua Päijät-Hämeen käräjäoikeus asetti Suomen Koti-Idea Oy:n konkurssiin. Keskusrikospoliisi alkoi tutkia konkurssia konkurssiasiamiehen pyynnöstä.


title: Koti-idea

text: Neljä kauppiasvetoista myymälää yritti jatkaa Tasokaluste-nimellä, mutta nekin haettiin konkurssiin vain noin kuukauden kuluttua.